
AIŠKINAMASIS MEMORANDUMAS
1.
PASIŪLYMO APLINKYBĖS

1.1.
Pasiūlymo tikslai

Šis pasiūlymas susijęs su Europos Sąjungos dalyvavimu, remiantis Sutarties dėl Europos Sąjungos veikimo (SESV) 185 straipsniu, bendroje programoje „Eurostars-2“ (toliau – „Eurostars-2“), kurią vykdo kelios valstybės narės, tęsdamos bendrą programą „Eurostars“.

Bendri „Eurostars-2“ tikslai yra:

· skatinti į rinką orientuotą tarptautinę mokslinių tyrimų veiklą visose mokslinių tyrimų veiklą vykdančių mažųjų ir vidutinių įmonių (MVĮ)

, visų pirma tų, kurios neturi ankstesnės tarptautinių mokslinių tyrimų patirties, srityse, kad rinkai būtų teikiami nauji ar patobulinti produktai, procesai ir paslaugos;

· padėti baigti kurti Europos mokslinių tyrimų erdvę (EMTE) ir didinti viešojo finansavimo Europos mokslinius tyrimus vykdančioms MVĮ prieinamumą, veiksmingumą ir efektyvumą vienodinant, derinant ir sinchronizuojant nacionalinius finansavimo mechanizmus.

Bus sustiprintas mokslinius tyrimus vykdančių MVĮ konkurencingumas, todėl bus aktyviai prisidėta prie Europos ekonomikos augimo ir darbo vietų kūrimo, kad būtų pasiekti strategijos „Europa 2020“ tikslai.

1.2.
Pasiūlymo pagrindas

MVĮ – Europos ekonomikos pagrindas, jos gali labai padėti didinti augimą ir kurti darbo vietas Europos Sąjungoje. Visoje ES yra apie 20,7 mln. MVĮ, jos sudaro daugiau kaip 98 proc. visų ES įmonių, jose sukuriama apie 58 proc. ES BPV
 
ir dirba daugiau kaip 87 mln. žmonių (67 proc. visų darbo vietų, o kai kuriuose svarbiuose sektoriuose – net 80 proc. visų darbo vietų).

Novatoriškos mokslinius tyrimus vykdančios MVĮ sudaro labai dinamišką šių MVĮ pogrupį, kuris gali labai paskatinti ekonomikos augimą ir darbo vietų kūrimą, ypač jei jos tarptautiniu mastu bendradarbiauja MTTP srityje. Tačiau dėl tam tikro rinkos nepakankamumo MVĮ savo MTTP negali lengvai pasinaudoti būtinu privačiuoju finansavimu. Į dabartines nacionalines MTTP programas labai retai įtraukiamas tarptautinis bendradarbiavimas ir jos nėra pakankamai suderintos ir sąveikios. Be to, nors keliose viena kitą papildančiose ES iniciatyvose į novatoriškas MVĮ atsižvelgiama (pvz., finansinės priemonės, tokios kaip rizikos pasidalijimo priemonė arba nauja MVĮ priemonė), konkrečios tarptautinei MTTP veiklai, kurią vykdo intensyviai mokslinius tyrimus atliekančios MVĮ, skirtos ES lygmens programos nėra.

2008 m. 32
 Europos šalys tinklo „Eureka“
 narės nusprendė laikytis nuoseklaus požiūrio Europos lygmeniu mokslinius tyrimus vykdančių MVĮ srityje sukurdamos bendrą programą „Eurostars“. „Eurostars“ tikslas – remti mokslinius tyrimus vykdančias MVĮ bendrai finansuojant jų į rinką orientuotus tarptautinius mokslinius tyrimus taikant metodą „iš apačios į viršų“ ir joms suteikiant teisinę ir organizacinę sistemą.

Pagal 2008 m. liepos 9 d. Europos Parlamento ir Tarybos sprendimą
 Europos Sąjunga finansiškai dalyvauja programoje „Eurostars“ remdamasi SESV 185 straipsniu (anksčiau – EB sutarties 169 straipsnis) 2008–2013 m. teikdama ne didesnį kaip 100 mln. EUR įnašą, kuris būtų lygus ne daugiau kaip trečdaliui faktinių valstybių narių ir kitų dalyvaujančių šalių įnašų. Programa „Eurostars“ įgyvendinama remiantis specialia įgyvendinimo struktūra, tinklo „Eureka“ sekretoriatu (toliau – ESE), kuris atsakingas už programos vykdymą, visų pirma kvietimų teikti paraiškas rengimą, tinkamumo kriterijų tikrinimą, tarpusavio vertinimus ir projektų atranką, projektų stebėseną ir Sąjungos įnašo skyrimą.

2010 m. nepriklausomų ekspertų grupė
 atliko tarpinį „Eurostars“ vertinimą
, į kurį Komisija atsakė parengdama tarpinę vertinimo ataskaitą
, priimtą 2011 m. balandžio mėn. 2011 m. gegužės 31 d. išvadose
 dėl pirmiau minėtų dokumentų Konkurencingumo taryba palankiai įvertino grupės nuomonę, kad programa „Eurostars“ yra gerai suderinta su strategijos „Europa 2020“ tikslais, kad ji gerai papildo galimybes, kurias MVĮ suteikia septintoji tarptautinio bendradarbiavimo bendroji programa, ir kad ji, sėkmingai įtraukdama MTTP vykdančias Europos MVĮ, pasirodė esanti patraukli tikslinei grupei. Ji taip pat palankiai įvertino grupės rekomendacijas tęsti programos „Eurostars“ veiklą po 2013 m. ir įsipareigojo nagrinėti jos tęsimo klausimą, svarstydama būsimą bendrą strateginę mokslinių tyrimų ir inovacijų finansavimo programą..<

Taryba taip pat pateikė įvairių programos tobulinimo ateityje rekomendacijų, įskaitant poreikį dalyvaujančioms šalims ir ES suteikti pakankamai lėšų, kad būtų finansuojama kuo daugiau aukštą vietą reitingo sąraše užimančių projektų, atitinkančių „Eurostars“ vertinimo reikalavimus; poreikį toliau paprastinti ir derinti įgyvendinimo procesus ir finansavimo taisykles nacionaliniu lygmeniu, kad pagerėtų „Eurostars“ veiksmingumas ir efektyvumas; bei poreikį nuolat gerinti vertinimų kokybę, o trumpą laiką iki sutarties sudarymo ir toliau laikyti prioritetu.

2012 m. birželio 22 d. Budapešte įvykusioje „Eurekos“ ministrų konferencijoje buvo patvirtintas dokumentas (toliau – Budapešto dokumentas), kuriame nurodomas „Eurekos“ šalių interesas remti tolesnius su programa „Eurostars“ susijusius veiksmus. Budapešto dokumente išdėstoma bendra „Eurostars-2“ vizija ir pateikiamas pagrindas atsižvelgti į pirmiau minėtas tarpinio vertinimo rekomendacijas. 2013 m. sausio mėn. neoficialus finansinis įsipareigojimas, kurį 2014–2020 metams nurodė dauguma „Eurostars“ šalių, buvo beveik triskart didesnis negu šalių įsipareigojimai „Eurostars“. Budapešto dokumentu ES raginama dalyvauti „Eurostars-2“.

Komisijos pasiūlymu dėl programos „Horizonto 2020“
 į tikslą „MVĮ inovacijos“ įtraukta tikslinė moksliniuose tyrimuose aktyviai dalyvaujančioms MVĮ skirta veikla, pagal kurią bus remiamas kitas programos „Eurostars“, įgyvendinamos bendradarbiaujant su valstybėmis narėmis ir perorientuojamos pagal tarpiniame vertinime pateiktas gaires, etapas. Tai vienintelė „Horizonto 2020“ programa, konkrečiai skirta mokslinius tyrimus vykdančioms MVĮ, atvira visoms mokslinių tyrimų ir plėtros sritims, turinti papildomo poveikio tolesnei nacionalinių mokslinių tyrimų programų integracijai ir todėl prisidedanti prie Europos mokslinių tyrimų erdvės kūrimo baigimo. Kadangi „Eurostars-2“ grindžiama metodu „iš apačios į viršų“ ir verslo principais grindžiama darbotvarke, ji tinkamai įtraukta į „Pramonės pirmavimo“ dalį ir labai padės siekti jos tikslų, nes bus remiami įvairioms pirmaujančioms ir didelio poveikio pramonės technologijoms tiesiogiai svarbūs projektai ir bus padėta novatoriškoms moksliniuose tyrimuose aktyviai dalyvaujančioms MVĮ tapti pasaulyje pirmaujančiomis bendrovėmis.

2.
KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

2.1.
Konsultacijos dėl bendros programos „Eurostars“ ateities

Per pastaruosius trejus metus vykdyta nemažai konsultacijų dėl „Eurostars“ ir jos tolesnio plėtojimo. Visose jose dalyvavo visos vidaus ir išorės suinteresuotosios šalys. Gauta pastabų, be kita ko, dėl pagrindinių problemų ir kliūčių nustatymo, dėl su subsidiarumu susijusių klausimų ir galimų būsimų variantų ir jų poveikio.

2011 m. vasario–gegužės mėn. Europos Komisijai vykdant viešas konsultacijas dėl Žaliosios knygos dėl ES mokslinių tyrimų ir inovacijų finansavimo bendrų strateginių pagrindų vykdytos ir atviros viešos konsultacijos dėl MVĮ paramos priemonių ir dėl SESV 185 straipsnio naudojimo. Apie „Eurostars“ kalbėta arba ji paminėta 70 iš 849 nuomonių, pateiktų atsakant į žaliosios knygos klausimus. Teigiamą nuomonę pareiškė daugiau kaip 80 proc. konsultacijose dalyvavusių organizacijų. Kelios kritinės pastabos (10 proc.) daugiausia buvo susijusios su laiko derinimo klausimais. Kitose pastabose buvo daugiausiai minimas faktas, kad valstybės narės ne visuomet laikėsi įsipareigojimų, finansavimo taisyklių derinimas, biudžetas ir laikas iki sutarties suderinimo.

Po atvirų konsultacijų dėl žaliosios knygos Briuselyje buvo surengti du seminarai „Inovacijos ir mažosios bei vidutinės įmonės“
, kuriuose dalyvavo 160 dalyvių: mokslinių tyrimų ir inovacijų bei MVĮ klausimų ekspertai iš Europos ir nacionalinių MVĮ bei pramonės asociacijų ir valstybių narių, vyriausybinių organizacijų ir MVĮ nacionalinių kontaktinių centrų atstovai. Po seminarų diskusijų prieita prie dviejų pagrindinių išvadų dėl būsimos programos „Eurostars-2“ apimties. Pirmiausia, „Eurostars-2“ tikslinė grupė ir toliau turėtų būti ta pati (mokslinius tyrimus vykdančios MVĮ); antra, seminarų dalyviai nepritarė minčiai plėsti „Eurostars“ taikymo sritį, kad programa būtų taikoma ir mokslinių tyrimų nevykdančioms MVĮ, nes nacionalinių programų, pagal kurias remiamos kitų rūšių MVĮ (tokių kaip MVĮ skirti moksliniai tyrimai) skaičiaus ir dydžio nepakako kritinei masei sudaryti ir bendrai programai pagal SESV 185 straipsnį įsteigti.

Su galimais ir faktiniais paramos pagal projektus gavėjais, finansuojamais pagal „Eurostars“ (MVĮ ir mokslinių tyrimų institutai), ir kitomis suinteresuotosiomis šalimis taip pat buvo konsultuojamasi atsižvelgiant į nepriklausomų ekspertų grupės 2010 m. tarpinį vertinimą
. Grupė rekomendavo tęsti programą atsižvelgiant į ataskaitos gaires atlikus patobulinimus.

2012 m. Komisija aptarė tolesnį ES paramos teikimą „Eurostars-2“ Poveikio vertinimo iniciatyvinėje grupėje, kurioje atstovaujama įvairiems Komisijos padaliniams. Ši grupė padėjo planuoti ir rengti prie šio pasiūlymo pridedamą poveikio vertinimo ataskaitą; ypatingas dėmesys buvo skiriamas problemoms nustatyti ir bendros programos „Eurostars“ svarbai kitų krypčių ES politikai.

2.2.
Politikos galimybės

Į poveikio vertinimo ataskaitą įtraukti tokie variantai:

1 galimybė. Įprastinė veikla (bazinis scenarijus)
Ši galimybė reikštų dabartinės bendros programos „Eurostars“ tęsimą kitu programavimo laikotarpiu (2014–2020 m.) laikantis jos dabartinio formato, įgyvendinimo susitarimų ir bendro biudžeto. ES dalyvavimas ir finansinis įnašas būtų toks pats kaip ir pirmajai programai „Eurostars“ (pagal 7BP ES finansinis įnašas gali būti iki 100 mln. EUR). Ši galimybė yra bazinis scenarijus.

2 galimybė. Galimybė nesiimti jokių priemonių (ES nedalyvauja „Eurostars-2“)

Pasirinkus šią galimybę ES dalyvavimas „Eurostars“ ir finansinis įnašas būtų sustabdyti pasibaigus jos dabartiniam finansavimo etapui (iki 2013 m. pabaigos). Valstybės narės galėtų nuspręsti, ar jos nori tęsti „Eurostars“ ir kokiu mastu, kad būtų pasiekta mokslinė, valdymo ir finansinė integracija.

3 galimybė. Glaudesnės partnerystės galimybė

Glaudesnės partnerystės galimybė reiškia, kad dabartinė bendroji programa „Eurostars“ būtų tęsiama kitu programavimo laikotarpiu kaip SESV 185 straipsnio iniciatyva geresniu formatu, grindžiamu visišku tarpinėje vertinimo ataskaitoje pateiktų rekomendacijų įgyvendinimu ir didesniu integracijos laipsniu bei platesniu mastu.

Tvirtai raginamos Komisijos padalinių, tinklo „Eureka“ valstybės narės susitarė dėl konkrečių priemonių, įgyvendintinų vykdant „Eurostars-2“, dėl kurių sutrumpės laikotarpis iki sutarties sudarymo, bus labiau standartizuotos taisyklės ir procesai, administravimas taps veiksmingesnis, o finansavimas bus labiau suderintas ir integruotesnis. Kad programa būtų sustiprinta ir kad būtų paremta daugiau moksliniuose tyrimuose aktyviai dalyvaujančių ir augimo potencialą turinčių MVĮ, valstybės narės įsipareigojo iš esmės padidinti programos finansinę apimtį. Tai atitinka nuo programos pradžios didėjančią MVĮ paklausą ir „Eurostars“ tikslinės grupės pajėgumą. Dėl šios priežasties ir siekiant paskatinti bei toliau remti pirmiau minimus patobulinimus, atitinkamai būtų padidintas ES finansinis įnašas.

2.3.
Ex-ante poveikio vertinimo rezultatai

Ex-ante poveikio vertinime daroma išvada, kad priimtiniausia būtų 3 galimybė atsižvelgiant į jos veiksmingumą siekiant tikslų, naudingumą ir nuoseklumą atsižvelgiant į visus kriterijus. Tai visapusiškai remia suinteresuotosios šalys, nes 99 proc. visų 2012 m. lapkričio mėn. surengto ir aukšto lygio atstovams ir nacionaliniams programų koordinatoriams skirto tyrimo respondentų (atsakė 28 tinklo „Eureka“ aukšto lygio atstovai ir (arba) nacionaliniai programų koordinatoriai iš 22 tinklo „Eureka“ valstybių narių) svarstė „Naujos glaudesnės partnerystės“ galimybę kaip labai tinkamą ir galinčią daryti didesnį poveikį „didinant MTTP vykdančių MVĮ konkurencingumą“.

Poveikio vertinimo valdyba 2012 m. vasario mėn. peržiūrėjo ir patvirtino poveikio vertinimo ataskaitą. Savo nuomonėje ji paprašė ataskaitą patobulinti; į tai buvo atsižvelgta. Visų pirma ataskaitoje dabar aiškiau nurodomos politinės aplinkybės, ryšiai su kitomis ES iniciatyvomis, likusios problemos ir konkrečios jų sprendimo priemonės ir jos glaudžiau susiejamos su galimybėmis. Tikslai buvo peržiūrėti siekiant suteikti tvirtą pagrindą „Eurostars“ padarytai pažangai įvertinti. Galiausiai galimybės buvo geriau palygintos veiksmingumo, efektyvumo ir nuoseklumo požiūriais ir buvo geriau išdėstytos suinteresuotųjų šalių nuomonės.  

3.
TEISINIAI PASIŪLYMO ASPEKTAI

3.1.
Teisinis pagrindas

Pasiūlymas dėl „Eurostars-2“ grindžiamas SESV 185 straipsniu, kuriame nurodoma, kad Sąjunga gali nuspręsti dalyvauti mokslinių tyrimų ir plėtros programose, kurių imasi kelios valstybės narės, taip pat dalyvauti toms programoms vykdyti sukurtose struktūrose.

Komunikate dėl „Horizonto 2020“
 nurodoma, kad „taip pat bus toliau laikomasi partnerystės politikos remiantis Sutarties 185 ir 187 straipsniais“.

Pasiūlymo dėl reglamento, kuriuo sukuriama programa „Horizontas 2020“
, 20 straipsnio 2 dalies b punkte išvardijami kriterijai, kaip nustatyti viešojo sektoriaus subjektų partnerystę. „Eurostars“ atitinka šiuos kriterijus: Budapešto dokumente dėl „Eurostars-2“, kurį patvirtino visos „Eurekos“ šalys, numatoma a) aiški tikslų, kurių turi būti siekiama laikantis „Horizonto 2020“ tikslų ir platesnių Sąjungos politikos tikslų, nurodytų 1.1 skirsnyje, apibrėžtis, b) dalyvaujančių šalių finansiniai įsipareigojimai, c) Sąjungos lygmens veiksmų pridėtinė vertė, kaip nurodyta 3.2 skirsnyje, ir d) kritinė masė atsižvelgiant į susijusių nacionalinių programų dydį ir skaičių.

3.2.
Subsidiarumo ir proporcingumo principas

Kadangi pasiūlymas nepriklauso išimtinei Europos Sąjungos kompetencijai, taikomas subsidiarumo principas. Subsidiarumas užtikrinamas pasiūlymą grindžiant SESV 185 straipsniu, kuriame aiškiai numatomas Sąjungos dalyvavimas mokslinių tyrimų programose, kurių imasi kelios valstybės narės, visus veiklos aspektus, jei įmanoma, įgyvendinant nacionaliniu lygmeniu ir užtikrinant nuoseklų bendros programos požiūrį Europos lygmeniu.

Šio pasiūlymo tikslų valstybės narės vienos tinkamai pasiekti negali, nes nacionalinėms mokslinių tyrimų programoms, pagal kurias remiamos mokslinius tyrimus vykdančios MVĮ, trūksta sąveikumo ir suderinamumo, sinchronizuoti vos keli nacionalinių programų ciklai ir jiems naudojami bendri tarptautiniai tarpusavio vertinimai.

„Eurostars-2“ laikomasi proporcingumo principo, nes pačios valstybės narės bus atsakingos už įgyvendinimą ir visus veiklos aspektus. ES vaidmuo yra tik teikti paskatas gerinti dalyvaujančių programų koordinavimą ir taisyklių bei nuostatų derinimą tų MVĮ labui, kurias domina tarptautinė MTTP veikla, ir užtikrinti sąveiką su atitinkama papildoma veikla pagal programą „Horizontas 2020“.

Sąjungos veiksmų pridėtinė vertė didelė, nes dalyvaujant ES bus galima sukurti naują teisinį pagrindą, kuriuo ES ir nacionalinis finansavimas galės būti sutelktas taikant bendrą strategiją, skirtą skatinti tarptautiniams MTTP bendradarbiavimo projektams, kuriuos inicijuoja ir kuriems vadovauja mokslinius tyrimus vykdančios MVĮ. Sutelkus nacionalinių programų ir ES išteklius bus galima pasiekti kritinę masę, kuriai esant galima geriau įveikti mokslinius tyrimus vykdančių MVĮ patiriamus sunkumus. Tai nebūtų įmanoma naudojantis dabartinėmis „Horizonto 2020“ struktūromis ir pagal nacionalines programas. ES įnašas yra lygus trečdaliui dalyvaujančių šalių įnašų.

Visų pirma, pagal siūlomą organizacinę struktūrą administracinė našta būtų minimali, nes pagrindinis administracinis darbas atliekamas per nacionalines agentūras, prižiūrint šiuo tikslu sukurtai bendrai teisinei struktūrai ir jai esant visiškai atsakingai.

3.3.
Pasirinkta priemonė

Remiantis SESV 185 straipsniu, siūloma priemonė yra Europos Parlamento ir Tarybos sprendimas.

3.4.
Nuo programos „Horizontas 2020“ dalyvavimo taisyklių nukrypti leidžiančios nuostatos

Pasiūlymu leidžiama nukrypti nuo kelių straipsnių, būtent – 14 straipsnio 5 dalies dėl pareiškėjo finansinio pajėgumo tikrinimo, 16 straipsnio 1 dalies dėl susitarimų dėl dotacijų, 19 straipsnio 1 dalies, 5–7 dalių dėl veiksmų įgyvendinimo, 22–28 straipsnio dėl veiksmų finansavimo taisyklių. Šios nukrypti leidžiančios nuostatos numatytos dėl ESE ir nacionalinių finansavimo agentūrų atsakomybės pasidalijimo: ESE atsako už Europos Sąjungos įnašo gavimą, paskirstymą ir stebėseną; jis gavėjams skiriamas per nacionalines finansavimo agentūras.

Pagrindinė priežastis yra ta, kad MVĮ, specialiai „Eurostars-2“ tikslinei grupei, tam tikrais atvejais paprasčiau laikytis gerai žinomų dalyvavimo nacionalinėse finansavimo programose, o ne ES taisyklių. Todėl taikant nacionalines finansavimo taisykles ir teikiant Sąjungos finansinį įnašą bei atitinkamą nacionalinę viešąją paramą remiantis vienu susitarimu dėl dotacijų, sumažinama administracinių ir teisinių kliūčių šių MVĮ dalyvavimui tarptautinėje mokslinių tyrimų ir inovacijų veikloje.

Pasiūlymu suteikiama papildoma apsauga siekiant užtikrinti vienodų sąlygų ir skaidrumo principų laikymąsi suteikiant specialią įgyvendinimo struktūrą, kai teikiama finansinė parama trečiosioms šalims, ir siekiant apsaugoti Sąjungos finansinius interesus. Juo taip pat numatoma šiuo tikslu į susitarimą, kurį sudarys Sąjunga ir speciali įgyvendinimo struktūra, įtraukti išsamias nuostatas, įskaitant tvirtą spaudimą užtikrinti spartų laipsnišką derinimą ir nacionalinių programų taisyklių suvienodinimą.

4.
POVEIKIS BIUDŽETUI

Su šiuo sprendimu pateikiamoje finansinėje teisės akto pažymoje nustatomas orientacinis poveikis biudžetui. Didžiausias Sąjungos finansinis įnašas, įskaitant ELPA asignavimus, „Eurostars-2“ yra 287 mln. EUR dabartinėmis kainomis bendrosios programos „Horizontas 2020“ laikotarpiu. Įnašai bus teikiami laikantis tokio tikslo
 pagal „Pramonės pirmavimo“ II dalį:

· „Inovacijų diegimas mažosiose ir vidutinėse įmonėse“ 

Sprendimo ir įgaliojimų suteikimo susitarimo, kurį turi sudaryti Komisija ir speciali įgyvendinimo struktūra, nuostatomis privaloma užtikrinti, kad būtų apsaugoti ES finansiniai interesai.

Su šiuo sprendimu pateikiamoje finansinėje teisės akto pažymoje nustatomas orientacinis poveikis biudžetui.

5.
NEPRIVALOMI DUOMENYS

5.1.
Paprastinimas

Pasiūlymu numatoma supaprastinti ES arba nacionalinėms valdžios institucijoms ir privatiems subjektams taikomas administracines procedūras.

Visų pirma mokslinių tyrimų finansavimo pagal naują bendrąją programą gavėjams bus naudinga bendra sutarčių sudarymo ir mokėjimo sistema naudojant žinomas nacionalines taisykles be atskiro ataskaitų teikimo dėl Sąjungos įnašo poreikio.

ES tiesiogiai palaikys ryšius su specialia „Eurostars-2“ vykdomąja struktūra, kuri bus atsakinga už Sąjungos įnašo skyrimą, kontrolę ir jo panaudojimo ataskaitų teikimą.

5.2.
Nuostata dėl peržiūros, keitimo, laikinojo galiojimo

Pasiūlyme numatyta po trejų metų atliekamos laikotarpio vidurio peržiūros persvarstymo sąlyga. Bendra projekto trukmė − ne daugiau kaip septyneri metai.

5.3.
Europos ekonominė erdvė

Siūlomas teisės aktas susijęs su EEE, todėl turėtų būti jai taikomas.

2013/0232 (COD)
Pasiūlymas
EUROPOS PARLAMENTO IR TARYBOS SPRENDIMAS
dėl Sąjungos dalyvavimo bendroje kelių valstybių narių mokslinių tyrimų ir plėtros programoje, skirtoje mokslinius tyrimus vykdančioms mažosioms ir vidutinėms įmonėms remti
(Tekstas svarbus EEE)
EUROPOS PARLAMENTAS IR EUROPOS SĄJUNGOS TARYBA,

atsižvelgdami į Sutartį dėl Europos Sąjungos veikimo, ypač į jos 185 straipsnį ir 188 straipsnio antrą pastraipą,

atsižvelgdami į Europos Komisijos pasiūlymą,

įstatymo galią turinčio teisės akto projektą perdavus nacionaliniams parlamentams,

atsižvelgdami į Europos ekonomikos ir socialinių reikalų komiteto nuomonę
, 

laikydamiesi įprastos teisėkūros procedūros,

kadangi:

(1)
komunikate „2020 m. Europa. Pažangaus, tvaraus ir integracinio augimo strategija“
 Komisija pabrėžia poreikį kurti palankias sąlygas investicijoms į žinias ir inovacijas, kad Sąjungoje būtų užtikrintas pažangus, tvarus ir integracinis augimas. Šią strategiją patvirtino ir Europos Parlamentas, ir Taryba;

(2)
bendrąja mokslinių tyrimų ir inovacijų programa „Horizontas 2020“ (2014–2020 m.), sukurta 2013 m. Europos Parlamento ir Tarybos reglamentu (ES) Nr. .../2013
, (toliau – bendroji programa „Horizontas 2020“) siekiama didesnio poveikio moksliniams tyrimams ir inovacijoms prisidedant prie viešųjų subjektų partnerystės stiprinimo, taip pat Sąjungai dalyvaujant programose, kurių imasi kelios valstybės narės, pagal Sutarties 185 straipsnį;

(3)
2008 m. liepos 9 d. Europos Parlamento ir Tarybos sprendimu Nr. 743/2008/EB dėl Bendrijos dalyvavimo kelių valstybių narių įgyvendinamoje mokslinių tyrimų ir plėtros programoje, skirtoje remti mokslinius tyrimus ir plėtrą vykdančias mažąsias ir vidutines įmones
, Bendrija nusprendė skirti finansinį įnašą „Eurostars“, bendrajai programai, kurią vykdo visos valstybės narės ir penkios dalyvaujančios šalys remdamosi tarpvyriausybine iniciatyva „Eureka“, sukurta 1985 m. siekiant skatinti bendradarbiavimą pramonės mokslinių tyrimų srityje; 

(4)
2012 m. balandžio mėn. Komisija pateikė Europos Parlamentui ir Tarybai ataskaitą dėl tarpinio bendros programos „Eurostars“ vertinimo
, kurį atliko nepriklausomų ekspertų grupė po dvejų metų nuo programos pradžios. Bendra ekspertų nuomone programa „Eurostars“ atitinka tikslus, suteikia pridėtinės vertės Europos mokslinius tyrimus vykdančioms mažosioms ir vidutinėms įmonėms (toliau – MVĮ) ir todėl turėtų būti tęsiama po 2013 m. Buvo pateikta tobulinimo rekomendacijų, daugiausia susijusių su tolesniu nacionalinių programų integravimu ir veiklos rezultatų gerinimu, kad būtų galima užtikrinti trumpesnį laikotarpį iki sutarčių sudarymo ir didesnį procedūrų skaidrumą; 

(5)
turėtų būti taikoma MVĮ termino apibrėžtis, nustatyta 2003 m. gegužės 6 d. Komisijos rekomendacijoje 2003/361/EB dėl labai mažų, mažųjų ir vidutinio dydžio įmonių apibrėžties
; 
(6)
pagal 2013 m. Tarybos sprendimą 2013/…/ES dėl specialiosios programos, kuria įgyvendinama bendroji mokslinių tyrimų ir inovacijų programa „Horizontas 2020“ (2014–2020 m.), įsteigimo
 parama gali būti skiriama veiksmams, grindžiamiems bendrąja programa „Eurostars“ ir jiems perorientuoti laikantis tarpiniame vertinime nurodytų gairių; 

(7)
su strategija „Europa 2020“, susijusia pavyzdine iniciatyva „Inovacijų sąjunga“
 ir iniciatyva „Glaudesnė Europos mokslinių tyrimų erdvės partnerystė siekiant pažangos ir augimo“
 suderinta programa „Eurostars-2“ (toliau – „Eurostars-2“) bus siekiama remti mokslinius tyrimus vykdančias MVĮ bendrai finansuojant jų į rinką orientuotus bet kurios srities mokslinių tyrimų projektus. Ji pati ir kartu su kita veikla pagal „Pirmaujančių ir didelio poveikio technologijų“ tikslą, nustatytą bendrojoje programoje „Horizontas 2020“, padės siekti tos programos „Pramonės pirmavimo“ tikslų siekiant paspartinti technologijų ir inovacijų, kuriomis bus grindžiamos rytdienos įmonės, kūrimą ir padės novatoriškoms Europos MVĮ tapti pasaulyje pirmaujančiomis bendrovėmis. Patobulinus ankstesnę programą „Eurostars“, „Eurostars-2“ turėtų būti siekiama trumpesnio laiko iki dotacijų suteikimo, tvirtesnės integracijos ir taupaus, skaidraus ir veiksmingesnio administravimo, kad galiausiai naudos gautų mokslinius tyrimus vykdančios MVĮ; 
(8)
2012 m. birželio 22 d. Budapešte vykusioje „Eurekos“ ministrų konferencijoje buvo patvirtinta strateginė „Eurostars-2“ vizija (toliau – Budapešto dokumentas). Ministrai įsipareigojo tęsti bendrąją programą „Eurostars“ jai pasibaigus 2013 m. bendrosios programos „Horizontas 2020“ laikotarpiu. Tai bus glaudesnė partnerystė ir bus atsižvelgta į bendrosios programos „Eurostars“ tarpinio vertinimo rekomendacijas. Budapešto dokumente „Eurostars-2“ iškeliami du pagrindiniai tikslai. Pirma, į struktūrą orientuotas tikslas gerinti sinchronizavimą ir derinti nacionalines mokslinių tyrimų programas finansavimo srityje. Tai pagrindinis elementas valstybėms narėms siekiant baigti kurti Europos mokslinių tyrimų erdvę. Antra, su turiniu susijęs tikslas remti mokslinius tyrimus vykdančias MVĮ, dalyvaujančias tarptautiniuose moksliniuose tyrimuose ir inovacijų projektuose.  Budapešto dokumentu Sąjunga raginama dalyvauti programoje;
(9)
dalyvaujančiosios valstybės ketina prisidėti prie „Eurostars-2“ įgyvendinimo „Eurostars-2“ laikotarpiu (2014–2024 m.);

(10)
turėtų būti nustatyta viršutinė riba „Eurostars-2“ skiriamam Sąjungos finansiniam įnašui bendrosios programos „Horizontas 2020“ laikotarpiu. Pagal šią ribą Sąjungos įnašas turėtų būtų lygus trečdaliui dalyvaujančių valstybių įnašų, kad būtų užtikrinta kritinė masė, būtina siekiant patenkinti projektų, vertų finansinės paramos, poreikį, kad būtų pasiektas didelis sverto poveikis ir užtikrinta tvirtesnė dalyvaujančiųjų valstybių nacionalinių mokslinių tyrimų programų integracija; 

(11)
laikantis bendrosios programos „Horizontas 2020“ tikslų, bet kuri valstybė narė ir bet kuri bendrosios programos „Horizontas 2020“ asocijuotoji šalis turėtų turėti teisę dalyvauti „Eurostars-2“;

(12)
Sąjungos finansiniam įnašui turėtų būti taikomi oficialūs dalyvaujančiųjų valstybių įsipareigojimai prisidėti prie „Eurostars-2“ ir tų įsipareigojimų įgyvendinimo. Finansinė parama pagal „Eurostars-2“ turėtų būti daugiausiai skiriama dotacijų projektams, atrinktiems pagal „Eurostars-2“ paskelbus kvietimus teikti paraiškas, forma. Kad būtų laikomasi „Eurostars-2“ tikslų, dalyvaujančiosios valstybės užtikrina pakankamą finansinį įnašą pagrįstam pasiūlymų, atrinktų paskelbus kvietimą teikti paraiškas, skaičiui finansuoti;

(13)
siekiant bendrai įgyvendinti „Eurostars-2“ reikia įgyvendinimo struktūros. Dalyvaujančiosios valstybės sutarė paskirti „Eureka“ sekretoriatą (toliau – ESE) būti „Eurostars-2“ įgyvendinimo struktūra. ESE – pelno nesiekianti tarptautinė asociacija pagal Belgijos teisę; nuo 2008 m. ji atsakinga už „Eurostars“ įgyvendinimą. ESE vaidmuo – ne tik įgyvendinti „Eurostars“; tuo pat metu ji yra iniciatyvos „Eureka“ sekretoriatas ir jos pačios valdymas susijęs su „Eurekos“ projektų valdymu už „Eurostars“ ribų. Sąjunga, kuriai atstovauja Komisija, yra iniciatyvos „Eureka“ narė steigėja ir visateisė „Eurekos“ sekretoriato asociacijos narė;  

(14)
kad būtų pasiekti „Eurostars-2“ tikslai, ESE turėtų būti atsakinga už kvietimų teikti paraiškas organizavimą, tinkamumo kriterijų tikrinimą, tarpusavio vertinimo vertinimą, projektų atranką ir stebėseną bei Sąjungos įnašo skyrimą. Paraiškų vertinimą turėtų centralizuotai atlikti nepriklausomi išorės ekspertai, už kuriuos atsakinga ESE, paskelbus kvietimą teikti paraiškas. Projektų reitingo sąrašas turėtų būti privalomas dalyvaujančiosioms valstybėms skiriant lėšas iš Sąjungos finansinio įnašo ir iš dalyvaujančių valstybių įnašo;

(15)
apskritai iš programos turėtų matytis aiški pažanga siekiant toliau vienodinti ir derinti nacionalines mokslinių tyrimų ir inovacijų programas, kad ji būtų tikrai bendra programa, kuriai būdingas tvirtesnis mokslinis, valdymo ir finansinis derinimas. Bendrai apibrėžiant ir įgyvendinant veiklą turėtų būti pasiekta glaudesnė mokslo integracija ir turėtų būti užtikrintas atrinktų projektų meistriškumas ir didelis poveikis. Valdymo integracija turėtų būti užtikrintas veiklos kompetencijos ir atskaitomybės už programą gerinimas. Didesnė finansinė integracija turėtų būti grindžiama bendru ir metiniu tinkamu „Eurostars-2“ dalyvaujančiųjų valstybių finansiniu įnašu ir didelio masto nacionaliniu sinchronizavimu. Tai turėtų būti pasiekta palaipsniui derinant nacionalines finansavimo taisykles; 

(16)
Sąjungos finansinis įnašas turėtų būti valdomas laikantis patikimo finansų valdymo principo ir netiesioginio valdymo taisyklių, nustatytų 2012 m. spalio 25 d. Europos Parlamento ir Tarybos reglamente (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių
 ir 2012 m. spalio 29 d. Komisijos deleguotajame reglamente (ES) Nr. 1268/2012 dėl reglamento (ES, Euratomas) Nr. 966/2012 taikomų finansinių taisyklių
; 

(17)
kad būtų apsaugoti Sąjungos finansiniai interesai, Komisija turėtų turėti teisę sumažinti, laikinai sustabdyti arba nutraukti Sąjungos finansinio įnašo mokėjimą, jei „Eurostars-2“ įgyvendinama netinkamai, iš dalies arba vėluojant arba jei dalyvaujančiosios valstybės neprisideda arba prisideda iš dalies arba vėlai prie „Eurostars-2“ finansavimo. Tos teisės turėtų būti numatytos įgaliojimų suteikimo susitarime, kurį turi sudaryti Sąjunga ir ESE; 

(18)
dalyvavimui netiesioginiuose veiksmuose, finansuojamuose pagal „Eurostars-2“, taikomas 2013 m. … Europos Parlamento ir Tarybos reglamentas (ES) Nr. …/2013, kuriuo nustatomos bendrosios mokslinių tyrimų ir inovacijų programos „Horizontas 2020“ (2014–2020 m.) dalyvavimo ir sklaidos taisyklės
. Tačiau dėl specialių „Eurostars-2“ veiklos poreikių būtina numatyti nuo to reglamento nukrypti leidžiančias nuostatas pagal to reglamento 1 straipsnio 3 dalį [„Horizonto 2020“ dalyvavimo ir sklaidos taisyklės];

(19)
siekiant palengvinti MVĮ, kurios labiau pripratusios prie nacionalinių kanalų ir kurios kitu atveju vykdytų mokslinių tyrimų veiklą tik savo valstybėse, dalyvavimą, „Eurostars-2“ finansinis įnašas turėtų būti teikiamas laikantis jų nacionalinių programų gerai žinomų taisyklių ir įgyvendinamas pagal finansavimo susitarimą, kurį tiesiogiai administruoja nacionalinės institucijos, suderinant Sąjungos finansavimą su atitinkamu nacionaliniu finansavimu.  Todėl turėtų būti numatyta nukrypti nuo Reglamento (ES) Nr. ... [„Horizonto 2020“ dalyvavimo ir sklaidos taisyklės] 14 straipsnio 5 dalies, 16 straipsnio 1 dalies, 19 straipsnio [1, 5–7dalių], 22–28 straipsnių leidžianti nuostata;

(20)
pagal „Eurostars-2“ numatyti Sąjungos lėšų gavėjų auditai turėtų būti atliekami pagal 2013 m. ... Europos Parlamento ir Tarybos reglamentą (ES) Nr. .../2013 [bendroji programa „Horizontas 2020“]; 

(21)
Sąjungos finansiniai interesai turėtų būti apsaugoti proporcingomis priemonėmis visą išlaidų laikotarpį, įskaitant pažeidimų prevenciją, aptikimą ir tyrimą, prarastų, nepagrįstai išmokėtų ar netinkamai panaudotų lėšų susigrąžinimą ir prireikus administracines ir finansines sankcijas pagal Reglamentą (ES, Euratomas) Nr. 966/2012;

(22)
Komisija turėtų atlikti tarpinį vertinimą visų pirma vertindama „Eurostars-2“ kokybę ir veiksmingumą ir pažangą siekiant nustatytų tikslų ir galutinį vertinimą bei parengti tų vertinimų ataskaitą; 

(23)
Komisijai paprašius, ES ir dalyvaujančiosios valstybės turėtų pateikti visą informaciją, kurią Komisija turi įtraukti į „Eurostars-2“ vertinimo ataskaitas; 

(24)
kadangi šio sprendimo tikslų, būtent – paremti tarptautinę mokslinių tyrimų veiklą, kurią vykdo moksliniuose tyrimuose aktyviai dalyvaujančios MVĮ, ir prisidėti prie nacionalinių mokslinių tyrimų finansavimo programų integravimo, derinimo ir vienodinimo – valstybės narės negali deramai pasiekti dėl tarptautinio matmens ir nacionalinių programų papildomumo ir sąveikumo nebuvimo ir dėl veiksmų masto bei poveikio tai galima geriau pasiekti Sąjungos lygmeniu, Sąjunga gali priimti priemones laikydamasi subsidiarumo principo, kaip nustatyta Europos Sąjungos sutarties 5 straipsnyje. Pagal tame straipsnyje nustatytą proporcingumo principą šiuo sprendimu neviršijama to, kas būtina nurodytiems tikslams pasiekti,

PRIĖMĖ ŠĮ SPRENDIMĄ:

1 straipsnis

Dalykas

Šiuo sprendimu nustatomos Sąjungos dalyvavimo bendroje kelių valstybių narių antrojoje mokslinių tyrimų ir plėtros programoje, skirtoje mokslinius tyrimus vykdančioms mažosioms ir vidutinėms įmonėms (MVĮ) remti, taisyklės (toliau – „Eurostars-2“) ir jos dalyvavimo sąlygos. 

2 straipsnis

Apibrėžtys

Šiame sprendime vartojamų terminų apibrėžtys:

1.
MVĮ – labai mažos, mažosios ir vidutinės įmonės, kaip apibrėžta 2003 m. gegužės 6 d. redakcijos Komisijos rekomendacijoje 2003/361/EB;

2.
mokslinius tyrimus vykdanti MVĮ – MVĮ, kuri bent 10 proc. savo apyvartinių lėšų reinvestuoja į mokslinių tyrimų ir plėtros veiklą arba skiria jai bent 10 proc. visos darbo dienos ekvivalentų.

3 straipsnis

Tikslai

„Eurostars-2“ siekiama šių tikslų:

1.
skatinti mokslinių tyrimų veiklą, kuri atitinka tokias sąlygas:

a)
veiklą vykdo tarptautiniu mastu bendradarbiaujančios mokslinius tyrimus vykdančios MVĮ arba tokios MVĮ ir kiti inovacijų grandinės subjektai (pvz., universitetai, mokslinių tyrimų organizacijos);

b)
veiklos rezultatai turėtų būti pateikti rinkai per dvejus metus nuo veiklos pabaigos; 

2.
didinti viešojo finansavimo MVĮ prieinamumą, veiksmingumą ir efektyvumą Europoje vienodinant, derinant ir sinchronizuojant dalyvaujančiųjų valstybių nacionalinius finansavimo mechanizmus;

3.
skatinti ankstesnės tarptautinių mokslinių tyrimų patirties neturinčių MVĮ dalyvavimą.

4 straipsnis

Dalyvavimas „Eurostars-2“

1.
Sąjunga dalyvauja „Eurostars-2“, kurią bendrai įgyvendina Airija, Austrija, Belgija, Bulgarija, Čekija, Danija, Estija, Graikija, Ispanija, Italija, Jungtinė Karalystė, Kipras, Kroatija, Latvija, Lenkija, Lietuva, Liuksemburgas, Malta, Nyderlandai, Portugalija, Prancūzija, Rumunija, Slovakija, Slovėnija, Suomija, Švedija, Vengrija ir Vokietija bei Islandija, Izraelis, Norvegija, Šveicarija ir Turkija (toliau – dalyvaujančiosios valstybės), laikydamasi šiame sprendime nustatytų sąlygų. 

2.
Bet kuri kita valstybė narė ir bet kuri kita bendrosios mokslinių tyrimų ir inovacijų programos „Horizontas 2020“ (2014–2020 m.), sukurtos Reglamentu (ES) Nr. .../2013 (toliau – bendroji programa „Horizontas 2020“), asocijuotoji šalis gali dalyvauti „Eurostars-2“, jei ji atitinka šio sprendimo 6 straipsnio 1 dalies c punkte nustatytas sąlygas. Tos valstybės narės ir asocijuotosios šalys, kurios atitinka šią sąlygą, šio sprendimo tikslais yra laikomos dalyvaujančiosiomis valstybėmis.

5 straipsnis

Sąjungos finansinis įnašas

1.
Didžiausias Sąjungos finansinis įnašas, įskaitant ELPA asignavimus, „Eurostars-2“ yra 287 mln. EUR
. Įnašas mokamas iš bendrojo Sąjungos biudžeto asignavimų, skirtų atitinkamoms Sprendimu … /2013/ES sukurtos specialiosios programos, kuria įgyvendinama bendroji programa „Horizontas 2020“, dalims, pagal Reglamento (ES, Euratomas) Nr. 966/2012 58 straipsnio 1 dalies c punkto vi papunktį ir 60–61 straipsnius.

2.
Neviršijant didžiausios 1 dalyje nustatytos sumos, Sąjungos įnašas yra lygus trečdaliui 7 straipsnio 1 dalies a punkte nurodytų dalyvaujančiųjų valstybių įnašų. Iš jo padengiamos administracinės ir veiklos išlaidos.

3.
Ne daugiau kaip 2 proc. Sąjungos finansinio įnašo gali būti naudojami padengti „Eurostars-2“ administracinėms išlaidoms. Dalyvaujančiosios valstybės padengia visas kitas įgyvendinant „Eurostars-2“ būtinas administracines išlaidas.

6 straipsnis

Sąjungos finansinio įnašo skyrimo sąlygos

1.
Sąjungos finansinis įnašas skiriamas tokiomis sąlygomis:

a)
dalyvaujančiosios valstybės įrodo, kad jos vykdo „Eurostars-2“ pagal 3 straipsnyje nustatytus tikslus;

b)
dalyvaujančiosios valstybės arba dalyvaujančių valstybių paskirtos organizacijos paskiria Tarptautinės ne pelno asociacijos „Eureka“ sekretoriatą (toliau – ESE) struktūra, atsakinga už „Eurostars-2“ įgyvendinimą ir už Sąjungos finansinio įnašo gavimą, paskirstymą ir stebėseną;

c)
kiekviena dalyvaujančioji valstybė įsipareigoja prisidėti prie „Eurostars-2“ finansavimo;

d)
ESE įrodo savo gebėjimą įgyvendinti „Eurostars-2“, įskaitant Sąjungos finansinio įnašo gavimą, paskirstymą ir stebėseną vykdant netiesioginį Sąjungos biudžeto valdymą pagal Reglamento (ES, Euratomas) Nr. 966/2012 58, 60 ir 61 straipsnius; 

e)
„Eurostars-2“ būti sukuriamas valdymo modelis pagal II priedą.

2.
Įgyvendinant „Eurostars-2“ Sąjungos įnašas taip pat skiriamas tokiomis sąlygomis:

a)
ESE įgyvendina 3 straipsnyje nustatytus „Eurostars-2“ tikslus ir I priede nustatytą veiklą pagal 8 straipsnyje nurodytas dalyvavimo ir sklaidos taisykles;
b)
išlaikomas atitinkamas ir veiksmingas valdymo modelis pagal II priedą;

c)
ESE laikosi Reglamento (ES, Euratomas) Nr. 966/2012 60 straipsnio 5 dalyje nustatytų ataskaitų teikimo reikalavimų;

d)
dalyvaujančiosios valstybės faktiškai moka finansinį įnašą pagal „Eurostars-2“ paskelbtus kvietimus teikti paraiškas visiems finansuoti atrinktų „Eurostars-2“ projektų dalyviams, įvykdydamos 1 dalies c punkte nurodytus įsipareigojimus;

e)
finansavimas iš nacionalinių „Eurostars-2“ projektams skirtų biudžetų ir Sąjungos finansinio įnašo skiriamas pagal projektų reitingo sąrašus;

f)
matoma aiški mokslinės, valdymo ir finansinės integracijos pažanga nustatant „Eurostars-2“ įgyvendinimo būtinuosius veiklos rezultatų tikslus ir tarpinius;

7 straipsnis 

Dalyvaujančiųjų valstybių įnašas

1.
Dalyvaujančių valstybių įnašą sudaro tokie finansiniai įnašai:

a)
atrinktų „Eurostars-2“ projektų bendras finansavimas, daugiausia dotacijomis;

b)
finansinis įnašas administracinėms „Eurostars-2“ išlaidoms, kurios nepadengiamos iš Sąjungos įnašo, kaip išdėstyta 5 straipsnio 3 dalyje.

3.
Kiekviena dalyvaujančioji valstybė skiria nacionalinę finansavimo įstaigą nacionaliniams „Eurostars-2“ dalyviams teikiamai finansinei paramai administruoti pagal 8 straipsnį.

8 straipsnis

Dalyvavimo ir sklaidos taisyklės

1.
Reglamento (ES) Nr. ... [„Horizonto 2020“ dalyvavimo ir sklaidos taisyklės] tikslais ESE laikoma finansavimo įstaiga.

4.
Nukrypstant nuo Reglamento (ES) Nr. ... [„Horizonto 2020“ dalyvavimo ir sklaidos taisyklės] 14 straipsnio 5 dalies, ESE tikrina visų pareiškėjų finansinį pajėgumą.

5.
Nukrypstant nuo Reglamento (ES) Nr. ... [„Horizonto 2020“ dalyvavimo ir sklaidos taisyklės] 16 straipsnio 1 dalies, dotacijų susitarimus su netiesioginės veiklos naudos gavėjais pasirašo atitinkamos nacionalinės finansavimo įstaigos.

6.
Nukrypstant nuo Reglamento (ES) Nr. ... [„Horizonto 2020“ dalyvavimo ir sklaidos taisyklės] 19 straipsnio 1, 5–7 dalių ir 22–28 straipsnių, nacionalinių finansavimo įstaigų administruojamoms dotacijoms taikomos dalyvaujančiųjų valstybių nacionalinių programų finansavimo taisyklės.

9 straipsnis 

„Eurostars-2“ įgyvendinimas 
1.
„Eurostars-2“ įgyvendinama remiantis metiniais darbo planais. 

7.
Pagal „Eurostars-2“ finansinė parama dalyviams teikiama daugiausiai dotacijų forma paskelbus kvietimus teikti paraiškas.

10 straipsnis

Sąjungos ir ESE susitarimai

1.
Jei pagal Reglamento (ES, Euratomas) Nr. 966/2012 61 straipsnio 1 dalį atliekamas ESE ex-ante vertinimas teigiamas, Komisija Sąjungos vardu su ESE sudaro įgaliojimo susitarimą ir metinius lėšų pervedimo susitarimus.

2.
1 dalyje nurodytas įgaliojimo susitarimas sudaromas pagal Reglamento (ES, Euratomas) Nr. 966/2012 58 straipsnio 3 dalį, 60 ir 61 straipsnius ir pagal deleguotojo reglamento (ES) Nr. 1268/2012 40 straipsnį. Jame taip pat išdėstoma: 

a)
reikalavimai ESE dėl veiklos rodiklių, nustatytų Sprendimo (ES) Nr. ... [specialioji programa, kuria įgyvendinama bendroji programa „Horizontas 2020“] II priede; 

b)
reikalavimai dėl ESE prisidėjimo prie stebėsenos, nurodytos Sprendimo (ES) Nr. ... [specialioji programa, kuria įgyvendinama bendroji programa „Horizontas 2020“] III priede; 

c)
specialūs veiklos rodikliai, susiję su ESE veikimu; 

d)
reikalavimai ESE dėl informacijos apie administracines išlaidas ir išsamių duomenų, susijusių su „Eurostars-2“ įgyvendinimu, teikimo;

e)
duomenų, būtinų užtikrinti, kad Komisija galėtų laikytis savo sklaidos ir ataskaitų teikimo prievolių, teikimo tvarka;

f)
ESE pareiga pasirašyti dvišalius susitarimus su nacionalinėmis finansų įstaigomis prieš bet kokį Sąjungos finansinio įnašo pervedimą. Šiuose susitarimuose nustatomi būtinieji „Eurostars-2“ įgyvendinimo veiklos rezultatų tikslai ir tarpiniai tikslai. 

11 straipsnis

Sąjungos finansinio įnašo mokėjimo nutraukimas, sumažinimas, arba sustabdymas

1.
Jei „Eurostars-2“ neįgyvendinama arba įgyvendinama netinkamai, iš dalies arba vėluojant, Komisija gali proporcingai sumažinti Sąjungos finansinį įnašą, nutraukti arba sustabdyti jo mokėjimą atsižvelgdama į faktinį „Eurostars-2“ įgyvendinimą.

8.
Jei dalyvaujančiosios valstybės neprisideda, prisideda iš dalies arba vėluodamos prie „Eurostars-2“ finansavimo, Komisija gali proporcingai sumažinti Sąjungos finansinį įnašą, nutraukti arba sustabdyti jo mokėjimą atsižvelgdama į finansavimo sumą, kurią skyrė dalyvaujančios valstybės „Eurostars-2“ įgyvendinti. 

12 straipsnis

Ex post auditai 
1.
ESE užtikrina, kad netiesioginių veiksmų išlaidų ex-post auditą atliktų atitinkamos nacionalinės finansavimo įstaigos pagal Reglamento (ES) Nr. … [bendroji programa „Horizontas 2020“] 23 straipsnį. 

9.
Komisija gali nuspręsti 1 dalyje nurodytus auditus atlikti pati. 

13 straipsnis

Sąjungos finansinių interesų apsauga

1.
Komisija imasi tinkamų priemonių, skirtų užtikrinti, kad įgyvendinant pagal šį sprendimą finansuojamus veiksmus būtų saugomi Sąjungos finansiniai interesai taikant prevencines kovos su sukčiavimu, korupcija ir kitokia neteisėta veika priemones, atliekant veiksmingus patikrinimus, o nustačius pažeidimus – susigrąžinant neteisingai sumokėtas sumas ir prireikus skiriant veiksmingas, proporcingas bei atgrasomąsias administracines ir finansines sankcijas.

2.
ESE suteikia Komisijos darbuotojams ir kitiems jos įgaliotiems asmenims bei Audito Rūmams galimybę patekti į visas jos vietas ir patalpas ir susipažinti su visa informacija, įskaitant informaciją elektroniniu formatu, kurios jiems reikia auditams atlikti.

3.
Europos kovos su sukčiavimu tarnyba (OLAF) gali atlikti tyrimus, įskaitant patikrinimus ir inspektavimus vietoje, remdamasi Tarybos reglamento (Euratomas, EB) Nr. 2185/96
 ir Europos Parlamento ir Tarybos reglamento (EB) Nr. 1073/1999
 nuostatomis ir procedūromis, kad nustatytų sukčiavimo, korupcijos arba kitos neteisėtos veiklos, kenkiančios Sąjungos finansiniams interesams, atvejus, susijusius su susitarimu, sprendimu arba sutartimi, finansuojamais pagal šį sprendimą.

4.
Sutartyse, dotacijos susitarimuose ir dotacijos sprendimuose, sudaromuose įgyvendinant šį sprendimą, yra nuostatos, kuriomis Komisija, Audito Rūmai, OLAF ir ESE aiškiai įgaliojami atlikti tokius auditus ir tyrimus pagal atitinkamas savo kompetencijos sritis.

5.
Įgyvendindamos „Eurostars-2“, dalyvaujančiosios valstybės imasi teisinių, reguliavimo, administracinių arba kitų priemonių, būtinų Sąjungos finansiniams interesams apsaugoti, visų pirma užtikrinti visišką visų Sąjungai priklausančių sumų grąžinimą pagal Reglamentą (ES, Euratomas) Nr. 966/2012 ir deleguotąjį reglamentą (ES) Nr. 1268/2012.

14 straipsnis

Informacijos perdavimas

1.
Komisijos prašymu ESE siunčia visą informaciją, būtiną 15 straipsnyje nurodytoms ataskaitoms parengti.

10.
Dalyvaujančiosios valstybės per ESE Komisijai pateikia visą Europos Parlamento, Tarybos arba Audito Rūmų prašomą informaciją apie „Eurostars-2“ finansų valdymą. 

11.
Komisija įtraukia 2 dalyje nurodytą informaciją į 15 straipsnyje nurodytas ataskaitas.

15 straipsnis

Vertinimas

1.
Iki 2017 m. gruodžio 31 d. Komisija atlieka tarpinį „Eurostars-2“ vertinimą. Komisija parengia to vertinimo ataskaitą, į kurią įtraukiamos Komisijos išvados ir bendros pastabos. Komisija išsiunčia tą ataskaitą Europos Parlamentui ir Tarybai iki 2018 m. birželio 30 d.

2.
Sąjungos dalyvavimo „Eurostars-2“ pabaigoje, bet ne vėliau kaip 2022 m. gruodžio 31 d., Komisija atlieka galutinį „Eurostars-2“ vertinimą. Komisija parengia to vertinimo ataskaitą ir įtraukia į ją vertinimo rezultatus. Komisija tą ataskaitą siunčia Europos Parlamentui ir Tarybai.

16 straipsnis

Įsigaliojimas

Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje. 

17 straipsnis

Adresatai

Šis sprendimas skirtas valstybėms narėms.

Priimta Briuselyje
Europos Parlamento vardu
Tarybos vardu

Pirmininkas
Pirmininkas
I PRIEDAS


ĮGYVENDINIMAS

1.
ESE nenutrūkstamai rengia netiesioginių veiksmų įgyvendinimui skirtus atvirus kvietimus teikti paraiškas, nustačiusi tam tikrus finansinės paramos skyrimo terminus.

2.
Pareiškėjai teikia projektų pasiūlymus ESE vieno langelio principu. 

3.
Pasibaigus kvietimo teikti paraiškas laikotarpiui ESE atlieka centralizuotą atitikties reikalavimams patikrinimą remdamasi metiniame darbo plane nustatytais tinkamumo kriterijais. Dalyvaujančiosios valstybės negali taikyti skirtingų arba pridėti papildomų tinkamumo kriterijų.

4.
ESE patikrina finansinį dalyvių pajėgumą, laikydamasi bendrų, aiškių ir skaidrių taisyklių. 

5.
Reikalavimus atitinkančias paraiškas centralizuotai vertina ir eilės tvarka išdėsto nepriklausomų išorės ekspertų grupė pagal Reglamento (ES) Nr. ... [„Horizonto 2020“ dalyvavimo ir sklaidos taisyklės] 14 straipsnio 1 dalyje nustatytus kriterijus remdamasi skaidriomis procedūromis.

6.
ESE nustato vertinimo persvarstymo tvarką pagal Reglamento (ES) Nr. ... [„Horizonto 2020“ dalyvavimo ir sklaidos taisyklės] 15 straipsnį. 

7.
Reitingo sąrašu, kurį visą patvirtina II priede nurodyta „Eurostars-2“ aukšto lygio grupė, privaloma vadovautis skiriant nacionalinių biudžetų lėšas „Eurostars-2“ projektams.

8.
Patvirtinus reitingo sąrašą, kiekviena dalyvaujančioji valstybė finansuoja savo nacionalinius tų atrinktų finansuoti projektų dalyvius per paskirtą nacionalinę finansavimo įstaigą, dėdama visas įmanomas pastangas užtikrinti, kad būtų finansuojami 50 pirmųjų reitingo sąrašo projektų ir bent 50–75 proc. nustatytas ribas viršijančių projektų. Finansinis įnašas dalyviams apskaičiuojamas pagal „Eurostars-2“ dalyvaujančiosios valstybės nacionalinės programos finansavimo taisykles. ESE perveda Sąjungos finansinį įnašą nacionalinėms finansavimo įstaigoms su sąlyga, kad nacionalinės finansavimo įstaigos išmokėjo savo finansinį įnašą projektams. 

9.
Finansuojami visi reikalavimus atitinkantys centralizuotai atrinkto projekto dalyviai. Skiriant nacionalinių finansavimo įstaigų finansinę paramą centralizuotai atrinktiems projekto dalyviams taikomi vienodo požiūrio, skaidrumo ir bendro finansavimo principai.

10.
ESE atsako už paraiškų vertinimą, nacionalinių finansavimo įstaigų informavimą, derinimo proceso koordinavimą, projektų stebėseną remiantis projektų ataskaitų teikimu ir nacionalinių finansavimo įstaigų atliekamus auditus bei ataskaitų teikimą Komisijai užtikrinant trumpą dotacijos skyrimo laiką. Ji taip pat imasi atitinkamų priemonių skatinti Sąjungos įnašo į programą „Eurostars-2“ – ir į pačią programą, ir į atskirus projektus – pripažinimą. Ji siekia, kad šis įnašas būtų deramai regimas, ir tuo tikslu, skelbiant visą su „Eurostars-2“ susijusią medžiagą, įskaitant spausdintus ir elektroninius leidinius, būtų naudojamas „Horizonto 2020“ logotipas.


11.
ESE su nacionalinėmis finansavimo įstaigomis sudaro „Eurostars-2“ dvišalius susitarimus. „Eurostars-2“ dvišaliuose susitarimuose išdėstomos susitariančiųjų šalių pareigos pagal „Eurostars-2“ taisykles, tikslus ir įgyvendinimo tvarką. Į „Eurostars-2“ dvišalius susitarimus įtraukiamos taisyklės, kuriomis reglamentuojamas Sąjungos įnašo perdavimas ir būtinieji veiklos tikslai bei nacionaliniai laipsniški tarpiniai tikslai, kad būtų toliau integruojamos ir derinamos nacionalinės programos, įskaitant trumpesnį dotacijos skyrimo laiką pagal [Dalyvavimo taisykles ir] [Finansinį reglamentą]. Dėl šių tikslų ir tarpinių tikslų susitaria „Eurostars-2“ aukšto lygio grupė konsultuodamasi su Europos Komisija. Kad nacionalinės finansavimo įstaigos gautų Sąjungos įnašą, būtina pasirašyti „Eurostars-2“ dvišalį susitarimą ir laikytis veiklos tikslų bei tarpinių tikslų. 

12.
Dalyvaujančiosios valstybės tarpusavyje taip pat užsiima tinklų kūrimo veikla ir dalijasi gerąja patirtimi, kad būtų skatinama tvirtesnė integracija mokslo, valdymo ir finansų lygmenimis.

13.
Kita veikla taip pat apima tarpininkavimą, programos sklaidą ir tinklų kūrimo veiklą su kitomis suinteresuotosiomis šalimis (investuotojais, mokslinių tyrimų ir inovacijų teikėjais, tarpininkaujančiomis įstaigomis) daugiausia siekiant plėsti naudos gavėjų dalyvavimą visose dalyvaujančiosiose valstybėse ir įtraukti tarptautinių mokslinių tyrimų projektų patirties neturinčias MVĮ. 

II PRIEDAS
„EUROSTARS-2“ VALDYMAS

1.
Programą „Eurostars-2“ valdo ESE. ESE yra tarptautinė ne pelno asociacija, kurią 1997 m. pagal Belgijos teisę (Aisbl) įsteigė EUREKA šalys ir Europos Sąjunga, kuriai atstovavo Komisija. 

Kaip teisinis ESE atstovas, ESE vadovas atsako už programos „Eurostars-2“ įgyvendinimą:

(a) metinio kvietimų teikti paraiškas biudžeto rengimą, centralizuotą bendrų kvietimų teikti paraiškas organizavimą ir paraiškų priėmimą vieno langelio principu; centralizuotą paraiškų tinkamumo ir vertinimo organizavimą remiantis bendrais tinkamumo ir vertinimo kriterijais, centralizuotą paraiškų dėl finansavimo atrankos organizavimą ir projektų stebėseną bei tolesnę veiklą; Sąjungos įnašo gavimą, skyrimą ir stebėseną;

(b) būtinos informacijos gavimą iš nacionalinių finansavimo įstaigų, kad būtų galima pervesti Sąjungos įnašą;

(c) programos „Eurostars-2“ sklaidą;

(d) ataskaitų dėl „Eurostars-2“, įskaitant dėl pažangos siekiant tolesnės integracijos, teikimą „Eurostars-2“ aukšto lygio grupei ir Komisijai;

(e) tinklo „Eureka“ informavimą apie „Eurostars-2“ veiklą;

(f) įgaliojimo susitarimo su Komisija, dvišalių susitarimų su nacionalinėmis finansavimo įstaigomis ir sutarčių su „Eurostars-2“ paraiškas vertinančiais ekspertais pasirašymą;

(g) „Eurostars-2“ metinio darbo plano priėmimą gavus „Eurostars-2“ aukšto lygio grupės ir Komisijos išankstinį sutikimą. 

2.
„Eurostars-2“ aukšto lygio grupė, sudaryta iš „Eurostars-2“ dalyvaujančiųjų valstybių „Eurekos“ aukšto lygio grupės nacionalinių atstovų, prižiūri ESE su „Eurostars-2“ susijusią veiklą: 

(a) prižiūri programos „Eurostars-2“ įgyvendinimą;

(h) skiria „Eurostars-2“ patariamosios grupės narius (toliau – patariamoji grupė);

(i) tvirtina metinį darbo planą;

(j) tvirtina finansuotinų „Eurostars-2“ projektų reitingo sąrašą ir priima sprendimą dėl projektų finansavimo skyrimo.

Komisijos atstovaujama Sąjunga „Eurostars-2“ aukšto lygio grupėje turi stebėtojos statusą. Komisija kviečiama dalyvauti posėdžiuose, gauna visus posėdžių dokumentus ir gali dalyvauti diskusijose.

Bet kuri kita programoje „Eurostars-2“ nedalyvaujanti tinklo „Eureka“ šalis turi teisę į „Eurostars-2“ aukšto lygio grupės posėdžius kaip stebėtojus siųsti atstovus.

3.
Aukšto lygio grupę sudaro dalyvaujančių šalių „Eurekos“ nacionaliniai projektų koordinatoriai (asmenys nacionalinėje valdžios institucijoje arba agentūroje, atsakingi už tinklo „Eureka“ ir (arba) programos „Eurostars“ valdymą veiklos lygmeniu ir už programos „Eurostars-2“ sklaidą dalyvaujančiose šalyse). Komisija turi teisę į patariamosios grupės posėdžius kaip stebėtojus siųsti atstovus. Patariamosios grupės posėdžiams pirmininkauja ESE.

Patariamoji grupė pataria ESE ir „Eurostars-2“ aukšto lygio grupei dėl „Eurostars-2“ įgyvendinimo tvarkos.

4.
Nacionalinė finansavimo įstaiga atsakinga už finansinės paramos nacionaliniams dalyviams administravimą. 

FINANSINĖ TEISĖS AKTO PASIŪLYMO PAŽYMA

1.
PASIŪLYMO (INICIATYVOS) STRUKTŪRA


1.1.
Pasiūlymo (iniciatyvos) pavadinimas

1.2.
Atitinkama (-os) politikos sritis (-ys) VGV / VGB sistemoje


1.3.
Pasiūlymo (iniciatyvos) pobūdis


1.4.
Tikslai


1.5.
Pasiūlymo (iniciatyvos) pagrindas


1.6.
Trukmė ir finansinis poveikis


1.7.
Numatytas (-i) valdymo būdas (-ai)

2.
VALDYMO PRIEMONĖS


2.1.
Priežiūros ir atskaitomybės taisyklės


2.2.
Valdymo ir kontrolės sistema


2.3.
Sukčiavimo ir pažeidimų prevencijos priemonės

3.
NUMATOMAS PASIŪLYMO (INICIATYVOS) FINANSINIS POVEIKIS


3.1.
Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-ės)


3.2.
Numatomas poveikis išlaidoms

3.2.1.
Numatomo poveikio išlaidoms suvestinė


3.2.2.
Numatomas poveikis veiklos asignavimams


3.2.3.
Numatomas poveikis administracinio pobūdžio asignavimams


3.2.4.
Suderinamumas su dabartine daugiamete finansine programa


3.2.5.
Trečiųjų asmenų įnašai


3.3.
Numatomas poveikis įplaukoms

FINANSINĖ TEISĖS AKTO PASIŪLYMO PAŽYMA

1.
PASIŪLYMO (INICIATYVOS) STRUKTŪRA

5.4.
Pasiūlymo (iniciatyvos) pavadinimas

Sąjungos dalyvavimas bendroje kelių valstybių narių mokslinių tyrimų ir plėtros programoje, skirtoje mokslinius tyrimus vykdančioms mažosioms ir vidutinėms įmonėms remti
5.5.
Atitinkama (-os) politikos sritis (-ys) VGV / VGB sistemoje

Moksliniai tyrimai ir technologinė plėtra

„HORIZONTAS 2020“ (H2020). Pramonės pirmavimas. Inovacijų diegimas mažosiose ir vidutinėse įmonėse
5.6.
Pasiūlymo (iniciatyvos) pobūdis

( Pasiūlymas (iniciatyva) susijęs (-usi) su nauja priemone
( Pasiūlymas (iniciatyva) susijęs (-usi) su nauja priemone, kuri bus priimta įgyvendinus bandomąjį projektą ir (arba) atlikus parengiamuosius veiksmus

( Pasiūlymas (iniciatyva) susijęs (-usi) su esamos priemonės galiojimo pratęsimu
( Pasiūlymas (iniciatyva) susijęs (-usi) su priemone, perorientuota į naują priemonę
5.7.
Tikslai

5.7.1.
Komisijos daugiametis (-čiai) strateginis (-iai) tikslas (-ai), kurio (-ių) siekiama šiuo pasiūlymu (šia iniciatyva)

Bendras šio teisės akto pasiūlymo tikslas – skatinti Europos ekonomikos augimą ir darbo vietų kūrimą didinant mokslinius tyrimus vykdančių mažųjų ir vidutinių įmonių (MVĮ) konkurencingumą ir taip prisidėti prie strategijos „Europa 2020“ įgyvendinimo. 

Tai bus pasiekta:

1) skatinant mokslinius tyrimus vykdančių MVĮ į rinką orientuotą tarptautinę mokslinių tyrimų veiklą be teminių apribojimų, dėl kurios rinkai teikiami nauji arba patobulinti produktai, procesai ir paslaugos; 

2) padedant baigti kurti EMTE ir didinti viešojo finansavimo Europos mokslinius tyrimus vykdančioms MVĮ prieinamumą, veiksmingumą ir efektyvumą vienodinant, derinant ir sinchronizuojant nacionalinius finansavimo mechanizmus.

5.7.2.
Konkretus (-ūs) tikslas (-ai) ir atitinkama VGV / VGBS veikla

Konkretus tikslas Nr. 3.1 Inovacijos mažosiose ir vidutinėse įmonėse 
Konkretus „Inovacijų mažosiose ir vidutinio dydžio įmonėse“ tikslas pagal „Pramonės pirmavimo“ prioritetą yra skatinti augimą didinant inovacijų MVĮ lygį, atsižvelgiant į skirtingus jų inovacijų poreikius, susijusius su visų rūšių inovacijomis, per visą inovacijų ciklą, taip sukuriant sparčiau augančias, tarptautiniu mastu veikiančias MVĮ.

Bendra programa „Eurostars-2“ bus sujungti Sąjungos, nacionaliniai ir privatūs finansavimo šaltiniai remti į rinką orientuotiems moksliniams tyrimams, kurie atliekami pagal mokslinius tyrimus vykdančių MVĮ inicijuotus ir vadovaujamus tarptautinius projektus.

Su šiuo konkrečiu tikslu susijęs tikslas yra „Eurostars-2“ sukūrimas ir veikla, kurių pagrindinis rezultatas – MTTP projektai, kuriuos vykdo mokslinius tyrimus vykdančios MVĮ.

Atitinkama VGV / VGB veikla: 08 – Moksliniai tyrimai ir inovacijos
5.7.3.
Numatomas (-i) rezultatas (-ai) ir poveikis

Nurodyti poveikį, kurį pasiūlymas (iniciatyva) galėtų turėti tiksliniams gavėjams ir (arba) grupėms.

„Eurostars“ projektuose dalyvaujančios įmonės turėtų įgyti galimybę kurti naujus produktus, procesus ir paslaugas ir gerokai sustiprinti savo konkurencinę padėtį Europos ir pasaulio rinkose.

Numatomas poveikis (skaičiuojami vidutiniškai treji metai po „Eurostars“ projektų pabaigos) yra apyvartos padidėjimas 10 mln. EUR kiekvienam milijonui eurų viešųjų lėšų, sukurtos vidutiniškai 25 darbo vietos kiekvienam milijonui eurų viešųjų lėšų ir rinkai pateikti 3 nauji arba patobulinti produktai, procesai arba paslaugos.

5.7.4.
Rezultatų ir poveikio rodikliai

Nurodyti pasiūlymo (iniciatyvos) įgyvendinimo stebėjimo rodiklius.

Bendrojoje mokslinių tyrimų ir inovacijų programoje „Horizontas 2020“ pagal konkretų tikslą „Inovacijų diegimas MVĮ“ nustatytus rezultatų ir poveikio rodiklius stebi ir kasmet apie juos praneša Komisijos speciali valdymo struktūra.

Bendrojoje mokslinių tyrimų ir inovacijų programoje „Horizontas 2020“ pagal konkretų tikslą „Inovacijų diegimas MVĮ“ nustatytus rezultatų ir poveikio rodiklius stebi ir kasmet apie juos praneša Komisijos speciali valdymo struktūra.

Pagrindinis rodiklis yra „Programoje dalyvaujančių MVĮ, diegiančių įmonei ar rinkai naujas inovacijas (projekto laikotarpiu ir trejus metus po jo), dalis“. Tikslas yra 50 proc..

Kiti rodikliai, kurie gali būti dar labiau patikslinti ir papildyti Komisijos ir ESE įgaliojimų perdavimo susitarimu, bus susiję su:

investicijomis ir dalyvaujančiųjų valstybių bendros programos „Eurostars“ bendru finansavimu; programos veiksmingumu (atsižvelgiant į laikotarpį iki vertinimo rezultatų); pažanga siekiant nacionalinių programų integravimo (įskaitant laikotarpį iki dotacijos); valdymo integravimu (įskaitant bendrą ataskaitų teikimo sistemą ir centralizuotą vertinimą vietoje), finansine integracija (50 pirmųjų vietų reitingo sąraše užimančių „Eurostars“ projektų visuomet finansuojami ir atliekama standartinė finansinio pajėgumo patikra).
5.8.
Pasiūlymo (iniciatyvos) pagrindas

5.8.1.
Trumpalaikiai arba ilgalaikiai poreikiai

„Eurostars-2“, įgyvendinama laikantis tarpinio vertinimo rekomendacijų gairių, yra tęsiama „Eurostars“.

„Eurostars-2“ sukurti ir vykdyti būtinas ES įnašas, kad būtų galima finansuoti veiklą kartu su dalyvaujančiosiomis valstybėmis. ES įnašas visų pirma bus naudojamas atrinktų „Eurostars- 2“ projektų dalyviams bendrai finansuoti paskelbus atvirus kvietimus teikti paraiškas.

5.8.2.
Papildoma ES dalyvavimo nauda

Prisidedant ES bus padedama tęsti teisinę sistemą, pagal kurią ES ir nacionalinis finansavimas sujungiamas į bendrą strategiją, kuria skatinami mokslinius tyrimus vykdančioms MVĮ skirti MTTP ir inovacijų tarptautiniai bendradarbiavimo projektai. Visų pirma ES dalyvavimas bus paskata „Eurostars“ dalyvaujančiosioms valstybėms toliau derinti ir vienodinti nacionalines programas (taisykles ir procedūras), atsižvelgiant į Europos mokslinių tyrimų erdvę, ir bus sukurtos paskatos didesnėms nacionalinėms ir pramonės investicijoms į MTTP ir inovacijas visose mokslo ir technologijų srityse, tokiu būdu prisidedant prie ES 2020 m. tikslų ir mokslinius tyrimus vykdančių MVĮ, turinčių didelį augimo potencialą, kurios ateityje galėtų tapti didelėmis Europos įmonėmis. 

5.8.3.
Panašios ankstesnės veiklos patirtis

2010 m. atlikus tarpinį vertinimą padaryta išvada, kad „Eurostars“ yra gerai suderinta su strategijos „Europa 2020“ tikslais, gerai atitinka MVĮ pagal 7BP siūlomas tarptautinio bendradarbiavimo galimybes, yra patraukli tikslinei grupei ir dėl šių priežasčių buvo verta svarstyti ją tęsti po 2013 m.

Taip pat pateiktos tokios tobulinimo rekomendacijos: dalyvaujančiosios valstybės ir Sąjunga turėtų teikti pakankamai lėšų kuo didesniam skaičiui sąrašo viršuje esančių projektų finansuoti; toliau paprastinti ir derinti įgyvendinimo procesus ir finansavimo taisykles nacionaliniu lygmeniu; gerinti vertinimo kokybę ir prioritetu laikyti trumpą laikotarpį iki sutarties sudarymo.

Į šią patirtį visapusiškai atsižvelgta rengiant „Eurostars-2“.

5.8.4.
Suderinamumas ir galima sąveika su kitomis atitinkamomis priemonėmis

Programa „Horizontas 2020“ numatoma ir kitų nei „Eurostars-2“ MVĮ paramos priemonių: MVĮ priemonė „Galimybė naudotis finansinėmis priemonėmis“ ir MVĮ galimybė dalyvauti įprastesniuose bendradarbiavimo projektuose.

„Eurostars-2“ yra kitokia iniciatyva, tačiau tuo pat metu ji papildo pirmiau minėtas iniciatyvas. 
Kiekviena iš tų priemonių atitinka ypatingus tam tikros rūšies MVĮ poreikius, padeda joms skirtingais jų mokslinių tyrimų ir (arba) verslo idėjos plėtros etapais (aukštas technologinio pasirengimo lygis) MVĮ priemonėms, paskolų ir (arba) nuosavo kapitalo, o ne finansinių priemonių dotacijų poreikis), tačiau nė viena jų nėra specialiai skirta tarptautinius mokslinius tyrimus vykdančioms MVĮ ir nepadeda integruoti ir derinti nacionalinių programų kaip tai daroma „Eurostars-2“ taikant SESV 185 straipsnį.

5.9.
Trukmė ir finansinis poveikis

( Pasiūlymo (iniciatyvos) trukmė ribota
· (
Pasiūlymas (iniciatyva) galioja nuo 2014 01 01 iki 2020 12 31 įsipareigojimų asignavimams ir nuo 2014 m. iki 2024 m. mokėjimų asignavimams 

· (
Finansinis poveikis nuo MMMM iki MMMM

( Pasiūlymo (iniciatyvos) trukmė neribota
· Įgyvendinimo pradinis laikotarpis – nuo [MMMM] iki [MMMM],

· vėliau – visavertis taikymas.

5.10.
Numatomas (-i) valdymo metodas (-ai)

( Komisijos vykdomas tiesioginis centralizuotas valdymas
( Netiesioginis centralizuotas valdymas, vykdymo užduotis perduodant:

· (
vykdomosioms įstaigoms,

· (
Bendrijų įsteigtoms įstaigoms
,

· (
nacionalinėms viešojo sektoriaus arba viešąsias paslaugas teikiančioms įstaigoms

· (
asmenims, atsakingiems už konkrečių veiksmų vykdymą pagal Europos Sąjungos sutarties V antraštinę dalį ir nurodytiems atitinkamame pagrindiniame teisės akte, apibrėžtame Finansinio reglamento 49 straipsnyje

( Pasidalijamasis valdymas kartu su valstybėmis narėmis
( Decentralizuotas valdymas kartu su trečiosiomis šalimis

( Jungtinis valdymas kartu su tarptautinėmis organizacijomis (nurodyti)
Jei nurodomas daugiau kaip vienas valdymo būdas, išsamią informaciją pateikti šio punkto pastabų skiltyje.
Pastabos

ES finansinis įnašas į bendrąją programą bus mokamas specialiai įgyvendinimo struktūrai, veikiančiai dalyvaujančiųjų valstybių vardu. Speciali įgyvendinimo struktūra valdys „Eurostars-2“ ir gaus, skirs ir stebės ES finansinį įnašą. Dalyvaujančiųjų valstybių nustatyta struktūra yra „Eurekos“ sekretoriatas. Valdymo struktūra išsamiau aprašyta šio sprendimo III priede.

6.
VALDYMO PRIEMONĖS

6.1.
Priežiūros ir atskaitomybės taisyklės

Nurodyti dažnumą ir sąlygas.
Pagal Bendrąją mokslinių tyrimų ir inovacijų programą „Horizontas 2020“ programos „Eurostars-2“ įgyvendinimą kasmet stebi ir už jį Komisijai atsiskaito speciali valdymo struktūra.

Po trejų veiklos metų padedant nepriklausomiems ekspertams bus atliktas tarpinis vertinimas. Galutinį vertinimą atliks išorės ekspertai programos pabaigoje. Komisija pateiks rezultatus Europos Parlamentui ir Tarybai.

6.2.
Valdymo ir kontrolės sistema

6.2.1.
Nustatyta rizika

1) Didžiausia rizika susijusi su specialios įgyvendinimo struktūros pajėgumu valdyti Sąjungos biudžeto įnašą ir veiksminga nacionalinių agentūrų, dalyvaujančių kasdienėse programos vykdymo operacijose, stebėsena.

2) Kaip ir kitoms programoms, kuriose dalyvauja daug MVĮ, kyla galimų finansinių nuostolių rizika dėl specifinės „Eurostars-2“ tikslinės grupės (MVĮ) ir netiesioginio centralizuoto valdymo principo.

3) Trečia rizika susijusi su susijusių šalių pajėgumu veiksmingai finansuoti savo įnašą į programą.

6.2.2.
Numatomas (-i) kontrolės metodas (-ai)

1 riziką sušvelnina faktas, kad ES, kuriai atstovauja Komisija, yra visateisė „Eurekos“ valdymo struktūros narė, prižiūrinti specialią įgyvendinimo struktūrą visais tinklo „Eureka“ klausimais.

Kad būtų sumažinta 2 rizika, kaip nurodyta 13 straipsnyje, įgyvendindamos programą „Eurostars-2“ dalyvaujančiosios valstybės imasi teisinių, reguliavimo, administracinių arba kitų priemonių, kurios būtinos siekiant apsaugoti Sąjungos finansinius interesus. Visų pirma dalyvaujančiosios valstybės imasi būtinų priemonių, kad užtikrintų visų Sąjungai mokėtinų sumų grąžinimą.

Dėl 1 ir 2 rizikos taip pat žr. 2.3 skyrių.

Dėl 3 rizikos, Sąjungos įnašas bus pervedamas naudos gavėjams per dalyvaujančiųjų valstybių finansavimo agentūras, kai bus pateiktas atlikto nacionalinio įnašo mokėjimo įrodymas naudos gavėjui.

Be to, Sąjungos įnašas negali būti didesnis nei vienas trečdalis dalyvaujančiųjų valstybių įnašo ir ES parama administracinėms išlaidoms negali viršyti 2 proc. bendro ES įnašo.

Dėl papildomų pavojaus mažinimo priemonių bus nuspręsta ES ir ESE sudarant įgaliojimų perdavimo susitarimą ir ESE ir nacionalinėms finansavimo įstaigoms sudarant dvišalius susitarimus.

6.2.3.
Kontrolės priemonių taikymo išlaidos ir nauda ir galimas nesilaikymo lygis

Kontrolės sistema, kuri bus įsteigta programai įgyvendinti, bus sukurta taip, kad būtų pagrįstai užtikrinta, kad bus tinkamai valdoma rizika, susijusi su operacijų veiksmingumu ir efektyvumu bei pagrindinių operacijų teisėtumu ir tvarkingumu, tinkamai atsižvelgiant į specialų „Eurostars-2“ kaip viešojo sektoriaus subjektų partnerystės pobūdį.  Kontrolės sistema turi būti užtikrinama pasitikėjimo ir kontrolės pusiausvyra, atsižvelgiant į administracines ir kitas kontrolės sąnaudas visais lygmenimis, visų pirma dalyvių atžvilgiu, kad ją taikant būtų geriausia siekti bendrosios programos „Horizontas 2020“ tikslų.

6.3.
Sukčiavimo ir pažeidimų prevencijos priemonės

Nurodyti dabartines arba numatytas prevencijos ir apsaugos priemones.

Sprendimo, kuriuo sukuriama EUROSTARS-2, 6 straipsnyje nurodoma, kad Sąjungos įnašas teikiamas su sąlyga, kad ESE laikosi Reglamento (ES, Euratomas) Nr. 966/2012 60 straipsnio 5 dalyje ataskaitų teikimo reikalavimų. Pagal 11 straipsnį Komisija gali nutraukti, sumažinti arba sustabdyti savo įnašo mokėjimą. 

Įgaliojimų perdavimo susitarime, kurį turi sudaryti Komisija ir ESE, laikydamosi Reglamento (ES, Euratomas) Nr. 966/2012 61 straipsnio, bus numatyta, kad Komisija prižiūri ESE veiklą, visų pirma atlikdama auditus.

7.
NUMATOMAS PASIŪLYMO (INICIATYVOS) FINANSINIS POVEIKIS

7.1.
Atitinkama (-os) daugiametės finansinės programos išlaidų kategorija (-os) ir biudžeto išlaidų eilutė (-s)

· Dabartinės biudžeto eilutės

Daugiametės finansinės programos išlaidų kategorijas ir biudžeto eilutes nurodyti eilės tvarka.

	Daugiametės finansinės programos išlaidų kategorija
	Biudžeto eilutė
	Išlaidų 
rūšis
	Įnašas 

	
	08 02 02 03
Inovacijų mažosiose ir vidutinio dydžio įmonėse (MVĮ) didinimas


	DA / NDA
(
)

	ELPA šalių


	šalių kandidačių


	trečiųjų šalių
	pagal Finansinio reglamento 18 straipsnio 1 dalies aa punktą 

	1A
	
	DA / NDA
	TAIP
	TAIP
	TAIP
	TAIP


7.2.
Numatomas poveikis išlaidoms

7.2.1.
Numatomo poveikio išlaidoms suvestinė

mln. EUR (tūkstantųjų tikslumu)
	Daugiametės finansinės programos išlaidų kategorija 
	Įnašas
	Išlaidų kategorija: 1a – Konkurencingumas augimui ir užimtumui skatinti


	Generalinis direktoratas: RTD
	
	
	Metai
2014
	Metai
2015
	Metai
2016
	Metai
2017
	Metai
2018
	Metai
2019
	Metai
2020
	Metai
2021-2024
	IŠ VISO

	( Veiklos asignavimai 
	
	
	
	
	
	
	
	
	

	Biudžeto eilutės numeris 08 02 02 03
	Įsipareigojimai
	(1)
	33,500
	35,000
	38,000
	41,000
	43,000
	46,000
	50,500
	
	287,000


	
	Mokėjimai
	(2)
	4,000
	28,000
	30,000
	32,000
	34,000
	36,000
	40,000
	83,000
	287,000

	Biudžeto eilutės numeris
	Įsipareigojimai
	(1a)
	
	
	
	
	
	
	
	
	

	
	Mokėjimai
	(2a)
	
	
	
	
	
	
	
	
	

	Administracinio pobūdžio asignavimai, finansuojami konkrečių programų finansinio paketo lėšomis
 

	
	
	
	
	
	
	
	
	

	Biudžeto eilutės numeris
	
	(3)
	0,337
	0,344
	0,351
	0,358
	0,365
	0,372
	0,380
	
	2,505

	IŠ VISO asignavimų
RTD generaliniam direktoratui
	Įsipareigojimai
	=1+1a +3
	33,837
	35,344
	38,351
	41,358
	43,365
	46,372
	50,880
	
	289,505

	
	Mokėjimai
	=2+2a

+3
	4,337
	28,344
	30,351
	32,358
	34,365
	36,372
	40,380
	83,000
	289,505

	
	
	
	
	
	
	
	
	
	
	
	


	( IŠ VISO veiklos asignavimų 
	Įsipareigojimai
	(4)
	
	
	
	
	
	
	
	

	
	Mokėjimai
	(5)
	
	
	
	
	
	
	
	

	( IŠ VISO administracinio pobūdžio asignavimų, finansuojamų konkrečių programų rinkinio lėšomis 
	(6)
	
	
	
	
	
	
	
	

	IŠ VISO asignavimų 
pagal daugiametės finansinės programos 
IŠLAIDŲ KATEGORIJĄ 
	Įsipareigojimai
	=4+ 6
	
	
	
	
	
	
	
	

	
	Mokėjimai
	=5+ 6
	
	
	
	
	
	
	
	


Jei pasiūlymas (iniciatyva) daro poveikį kelioms išlaidų kategorijoms:

	( IŠ VISO veiklos asignavimų 
	Įsipareigojimai
	(4)
	
	
	
	
	
	
	
	

	
	Mokėjimai
	(5)
	
	
	
	
	
	
	
	

	( IŠ VISO administracinio pobūdžio asignavimų, finansuojamų konkrečių programų rinkinio lėšomis 
	(6)
	
	
	
	
	
	
	
	

	IŠ VISO asignavimų 
pagal daugiametės finansinės programos
1
–4 IŠLAIDŲ KATEGORIJAS
(orientacinė suma)
	Įsipareigojimai
	=4+ 6
	
	
	
	
	
	
	
	

	
	Mokėjimai
	=5+ 6
	
	
	
	
	
	
	
	


	Daugiametės finansinės programos išlaidų 
kategorija 
	5
	„Administracinės išlaidos“


mln. EUR (tūkstantųjų tikslumu)

	
	
	
	Metai
2014
	Metai
2014 
	Metai
2016
	Metai
2017
	Metai
2018
	Metai
2019
	Metai
2020
	2021 – 2024
	IŠ VISO

	Generalinis direktoratas: RTD
	

	( Žmogiškieji ištekliai
	
	
	
	
	
	
	
	
	

	( Kitos administracinės išlaidos 
	
	
	
	
	
	
	
	
	

	IŠ VISO RTD GENERALINIAM DIREKTORATUI
	Asignavimai 
	
	
	
	
	
	
	
	
	


	IŠ VISO asignavimų
pagal daugiametės finansinės programos
5 IŠLAIDŲ KATEGORIJĄ 
	(Iš viso įsipareigojimų = Iš viso mokėjimų)
	
	
	
	
	
	
	
	
	


mln. EUR (tūkstantųjų tikslumu)

	
	
	
	2014
	2015
	2016
	2017
	2018
	2019
	2020
	2021 – 2024
	IŠ VISO

	IŠ VISO asignavimų 
pagal daugiametės finansinės programos
1–5 IŠLAIDŲ KATEGORIJAS 
	Įsipareigojimai
	33,837
	35,344
	38,351
	41,358
	43,365
	46,372
	50,880
	
	289,505

	
	Mokėjimai
	4,337
	28,344
	30,351
	32,358
	34,365
	36,372
	40,380
	83,000
	289,505


7.2.2.
 Numatomas poveikis veiklos asignavimams 
· (
Pasiūlymui (iniciatyvai) įgyvendinti veiklos asignavimai nenaudojami

· (
Atsižvelgiant į pasiūlymą/iniciatyvą, žmogiškuosius išteklius reikia naudoti, kaip paaiškinta toliau.

Įsipareigojimų asignavimai mln. EUR (tūkstantųjų tikslumu)

	Nurodyti tikslus ir išdirbius

(
	
	
	Metai
2014
	Metai
2015
	Metai
2016
	Metai
2017
	Metai
2018
	Metai
2019
	Metai
2020
	IŠ VISO

	
	

	
	Rūšis


	Vidutinės išdirbio
	Įnašas
	Išlaidos
	Įnašas
	Išlaidos
	Įnašas
	Išlaidos
	Įnašas
	Išlaidos
	Įnašas
	Išlaidos
	Įnašas
	Išlaidos
	Įnašas
	Išlaidos
	Bendras skaičius
	Iš viso išlaidų***

	1 KONKRETUS TIKSLAS
	
	
	
	
	
	
	
	
	
	
	
	
	
	
	
	

	Rezultatas (*),(**)
	MTTP projektai
	0,56
	180
	100,700
	205,000
	114,800
	240
	134,600
	275
	154,400
	325
	181,600
	375
	209,800
	450
	252,100
	2050
	1.148,000

	Rezultatas
	
	
	
	
	
	
	
	
	
	
	
	
	
	
	
	
	
	

	Rezultatas
	
	
	
	
	
	
	
	
	
	
	
	
	
	
	
	
	
	

	1 konkretaus tikslo tarpinė suma
	
	
	
	
	
	
	
	
	
	
	
	
	
	
	
	

	2 KONKRETUS TIKSLAS 
	
	
	
	
	
	
	
	
	
	
	
	
	
	
	
	

	Rezultatas
	
	
	
	
	
	
	
	
	
	
	
	
	
	
	
	
	
	

	2 konkretaus tikslo tarpinė suma
	
	
	
	
	
	
	
	
	
	
	
	
	
	
	
	

	IŠ VISO IŠLAIDŲ
	180
	100,700
	205
	114,800
	240
	134,600
	275
	154,400
	325
	181,600
	375
	209,800
	450
	252,100
	2050
	1.148,000


* ES įnašo dalis gali būti naudojama padengti specialios įgyvendinimo struktūros administracinėms išlaidoms, tačiau ji negali viršyti 2  proc. ES valstybių narių įnašo

** „Eurostars“ projektų, kurių vidutinis bendro viešojo finansavimo dydis yra 40 proc., numatoma vidutinė 1,4 mln. EUR kaina. Kai viešasis finansavimas lygus 0,56 mln. EUR projektui ir bendras programos biudžetas yra 1148 mln. EUR (861 mln. EUR iš „Eurostars-2“ dalyvaujančiųjų valstybių + 287 mln. EUR ES įnašas), gali būti finansuojami apie 2050 projektų.
*** ES įnašas į bendras išlaidas neviršija 287 mln. EUR.

7.2.3.
Numatomas poveikis administracinio pobūdžio asignavimams

7.2.3.1.
Suvestinė

· (
Pasiūlymui (iniciatyvai) įgyvendinti administracinio pobūdžio asignavimai nenaudojami

· (
Pasiūlymui (iniciatyvai) įgyvendinti administraciniai asignavimai naudojami taip:

mln. EUR (tūkstantųjų tikslumu)

	
	Metai
2014
	Metai

2015
	Metai
2016
	Metai
2017
	Metai
2018
	Metai
2019
	Metai
2020


	Daugiametės finansinės programos
5 IŠLAIDŲ KATEGORIJA
	
	
	
	
	
	
	

	Žmogiškieji ištekliai 
	
	
	
	
	
	
	

	Kitos administracinės išlaidos 
	
	
	
	
	
	
	

	Daugiametės finansinės programos
tarpinė suma 
	
	
	
	
	
	
	


	Neįtraukta į daugiametės finansinės programos 5 IŠLAIDŲ KATEGORIJĄ


	
	
	
	
	
	
	

	Žmogiškieji ištekliai 
	0,337
	0,344
	0,351
	0,358
	0,365
	0,372
	0,380

	Kitos administracinio pobūdžio 
išlaidos
	
	
	
	
	
	
	

	Į daugiametės finansinės programos 
5 IŠLAIDŲ KATEGORIJĄ neįtraukta
tarpinė suma 
	
	
	
	
	
	
	


	IŠ VISO
	0,337
	0,344
	0,351
	0,358
	0,365
	0,372
	0,380


Administracinių asignavimų poreikiai bus tenkinami panaudojant GD asignavimus, jau paskirtus priemonei valdyti ir (arba) perskirstytus generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos taikant metinę asignavimų skyrimo procedūrą ir atsižvelgiant į biudžeto apribojimus.

7.2.3.2.
 Numatomi žmogiškųjų išteklių poreikiai

· (
Pasiūlymui / iniciatyvai įgyvendinti žmogiškieji ištekliai nenaudojami.

· (
Pasiūlymui (iniciatyvai) įgyvendinti žmogiškieji ištekliai naudojami taip:

Preliminarūs duomenys visos darbo dienos ekvivalento vienetais

	
	2014
	2015
	2016
	2017
	2018
	2019
	2020

	
	
	( Etatų plano pareigybės (pareigūnai ir laikinieji darbuotojai)

	08 01 01 01 (Komisijos būstinė ir atstovybės)
	
	
	
	
	
	
	

	08 01 01 02 (Delegacijos)
	
	
	
	
	
	
	

	08 01 05 01 (Netiesioginiai moksliniai tyrimai)
	1,5
	1,5
	1,5
	1,5
	1,5
	1,5
	1,5

	10 01 05 01 (Tiesioginiai moksliniai tyrimai)
	
	
	
	
	
	
	

	
	
	( Išorės personalas (visos darbo dienos ekvivalentas: FTE)



	08 01 02 01 (CA, INT, SNE finansuojami iš bendrojo biudžeto)
	
	
	
	
	
	
	

	08 01 02 02 (CA, INT, JED, LA ir SNE delegacijose)
	
	
	
	
	
	
	

	08 01 04 yy


	- pagrindinėje būstinėje
	
	
	
	
	
	
	

	
	- delegacijose 
	
	
	
	
	
	
	

	08 01 05 02 (CA, SNE, INT – netiesioginiai moksliniai tyrimai)
	2
	2
	2
	2
	2
	2
	2

	10 01 05 02 (CA, SNE, INT — tiesioginiai moksliniai tyrimai)
	
	
	
	
	
	
	

	Kitos biudžeto eilutės (nurodyti)
	
	
	
	
	
	
	

	IŠ VISO
	3,5
	3,5
	3,5
	3,5
	3,5
	3,5
	3,5


yra atitinkama politikos sritis arba biudžeto antraštinė dalis.

Žmogiškųjų išteklių poreikiai bus tenkinami panaudojant GD darbuotojus, jau paskirtus priemonei valdyti ir (arba) perskirstytus generaliniame direktorate, ir prireikus finansuojami iš papildomų lėšų, kurios atsakingam GD gali būti skiriamos pagal metinę asignavimų skyrimo procedūrą ir atsižvelgiant į biudžeto apribojimus.

Vykdytinų užduočių aprašymas:

	Pareigūnai ir laikinieji darbuotojai
	Dalyvavimas „Eurostars 2“ valdančiojo organo susitikimuose, vykstančiuose „Eurekos“ sekretoriato patalpose (kiekvienas organas vidutiniškai susitinka kartą per du mėnesius)  
Metinio darbo plano tvirtinimas

Įgyvendinimo stebėsena remiantis metinėmis ataskaitomis 
Vidutinės trukmės ir galutinių vertinimų koordinavimas ir Komisijos atsakymo į šį vertinimą, kuris perduodamas Parlamentui ir Tarybai Komisijos ataskaitos forma, rengimas

(1,5 pareigūno etato)

	Išorės darbuotojai
	Parama rengiant įgaliojimų perdavimo susitarimą su decentralizuota įgyvendinimo sistema

Metinio finansavimo sprendimo ir susijusių mokėjimų rengimas

Administracinė parama 
(2 CA)


7.2.4.
Suderinamumas su dabartine daugiamete finansine programa

· (
Pasiūlymas (iniciatyva) atitinka dabartinę daugiametę finansinę programą

· (
Atsižvelgiant į pasiūlymą (iniciatyvą), reikės pakeisti daugiametės finansinės programos atitinkamos išlaidų kategorijos programavimą

Paaiškinti, kaip reikia pakeisti programavimą, ir nurodyti atitinkamas biudžeto eilutes bei sumas.

· (
Įgyvendinant pasiūlymą (iniciatyvą) būtina taikyti lankstumo priemonę arba patikslinti daugiametę finansinę programą
,

Paaiškinti, ką reikia atlikti, ir nurodyti atitinkamas išlaidų kategorijas, biudžeto eilutes ir sumas.

7.2.5.
Trečiųjų asmenų įnašai

· Pasiūlyme (iniciatyvoje) nenumatytas bendras su trečiosiomis šalimis finansavimas.

· Pasiūlyme (iniciatyvoje) numatytas bendras finansavimas apskaičiuojamas taip:

Asignavimai mln. EUR (tūkstantųjų tikslumu)

	
	Metai
2014
	Metai
2015
	Metai
2016
	Metai
2017
	Metai
2018
	Metai
2019
	Metai
2020
	Iš viso

mln. EUR

	Nurodyti bendrą finansavimą teikiančią įstaigą Valstybės narės


	67,200
	79,800
	96,600
	113,400
	138,600
	163,800
	201,600
	861,000

	IŠ VISO bendrai finansuojamų asignavimų 
	67,200
	79,800
	96,600
	113,400
	138,600
	163,800
	201,600
	861,000


Išsami informacija apie bendrą finansavimą

Programos „Eurostars 2“ Sąjungos įnašas į veiklos išlaidas (išskyrus vertinimo išlaidas) bus ne mažesnis kaip 2 proc. bendro Sąjungos finansinio įnašo.  

Sąjungos įnašas sudaro vieną trečdalį dalyvaujančiųjų valstybių įnašų, tačiau bet kuriuo atveju neviršija 287 mln. EUR. 

Tačiau MTTP projektuose dalyvaujančios organizacijos, atrinktos pagal kvietimus skelbti paraiškas, paskelbtus pagal programą, bendrai finansuos šiuos projektus. Numatoma, kad šis bendras finansavimas sieks vidutiniškai 60 proc. gauto viešojo finansavimo (bet tai skiriasi dalyvaujančiosiose šalyse). 

7.3.
Numatomas poveikis įplaukoms

· (
Pasiūlymas (iniciatyva) neturi finansinio poveikio įplaukoms

· (
Pasiūlymas (iniciatyva) turi finansinį poveikį:

(
nuosaviems ištekliams

(
įvairioms įplaukoms

�	Pagal 2003 m. gegužės 6 d. Komisijos rekomendaciją 2003/361/EB MVĮ – tai įmonė, kuri turi mažiau kaip 250 darbuotojų, kurios metinė apyvarta mažesnė kaip 50 mln. EUR ir kuri nepriklauso nuo didesnių įmonių. Žr. �HYPERLINK "http://eur-lex.europa.eu/LexUriServ/LexUriServ.do?uri=OJ:L:2003:124:0036:0041:en:PDF"�http://eur-lex.europa.eu/LexUriServ/LexUriServ.do?uri=OJ:L:2003:124:0036:0041:en:PDF�.


�	Mokslinius tyrimus vykdanti MVĮ – MVĮ, kuri bent 10 proc. savo apyvartinių lėšų reinvestuoja į mokslinių tyrimų ir plėtros veiklą arba skiria jai bent 10 proc. visos darbo dienos ekvivalentų (angl. FTE).


�	Į bendrąją pridėtinę vertę (BPV) įtraukiamas nusidėvėjimas, atlygis darbuotojams, kapitalas ir verslo rizika. BVP lieka iš pardavimo ar apyvartos atėmus tarpines sąnaudas.


�	2012 m. MVĮ veiklos rezultatų ataskaita, 2012 m. spalio mėn., http://ec.europa.eu/enterpris  e/policies/sme/facts-figures-analysis/performance-review/files/supporting-documents/2012/annual-report_en.pdf. 


�	Programoje „Eurostars“ iš pradžių dalyvavo 26 ES valstybės narės ir penkios septintosios bendrosios programos asocijuotosios šalys. 2010 m. spalio mėn. prie jos prisijungus Maltai, joje dalyvauja visos ES valstybės narės. Asocijuotųjų šalių šiuo metu yra šešios: Islandija, Izraelis, Kroatija, Norvegija, Šveicarija ir Turkija.


�	„Eureka“ yra tarpvyriausybinis tinklas, 1985 m. įsteigtas 17 šalių ministrų konferencijos ir Europos Bendrijų valstybių narių. Jo tikslas – prisidėti prie bendradarbiavimo pramoninių mokslinių tyrimų srityje. Šiuo metu yra 40 tinklo „Eureka“ valstybių narių. Tinklas taip pat remia individualius projektus, mokslinius tyrimus atliekančias grupes ir bendrąją programą be „Eurostars“.


�	2008 m. liepos 9 d. Europos Parlamento ir Tarybos sprendimas Nr. 743/2008/EB dėl Bendrijos dalyvavimo kelių valstybių narių įgyvendinamoje mokslinių tyrimų ir plėtros programoje, skirtoje remti mokslinius tyrimus ir plėtrą vykdančias mažąsias ir vidutines įmones. OL L 201, 2008 7 30, p. 58. Žr. �HYPERLINK "http://eur-lex.europa.eu/LexUriServ/LexUriServ.do?uri=OJ:L:2008:201:0058:0067:EN:PDF"�http://eur-lex.europa.eu/LexUriServ/LexUriServ.do?uri=OJ:L:2008:201:0058:0067:LT:PDF�.


�	Nepriklausomų ekspertų grupei vadovavo buvusi Europos Parlamento narė ir Parlamento Pramonės, mokslinių tyrimų ir energetikos komiteto (ITRE) pirmininko pavaduotoja A. Laperrouze.


�	Visa ataskaita �HYPERLINK "http://ec.europa.eu/research/evaluations/pdf/archive/fp7-evidence-base/other_fp7_panel_evaluations/eurostars_programme_interim_evaluation.pdf"�http://ec.europa.eu/research/evaluations/pdf/archive/fp7-evidence-base/other_fp7_panel_evaluations/eurostars_programme_interim_evaluation.pdf�.


�	Komisijos ataskaita Europos Parlamentui ir Tarybai „Tarpinis bendros programos „Eurostars“ vertinimas“, Briuselis, 2011 m. balandžio 8 d., COM(2011) 186. Žr. http://eur-lex.europa.eu/LexUriServ/LexUriServ.do?uri=COM:2011:0186:FIN:LT:PDF.


�	Žr. � HYPERLINK "http://register.consilium.europa.eu/pdf/en/11/st11/st11030.en11.pdf" ��http://register.consilium.europa.eu/pdf/en/11/st11/st11030.en11.pdf�.


�	COM(2011) 811 galutinis.


�	Seminarų ataskaitos skelbiamos internete: � HYPERLINK "http://ec.europa.eu/research/horizon2020/pdf/workshops/innovation_in_small_and_medium_enterprises/summary_reports_workshops_on_21_june_and_12_july_2011.pdf#view=fit&pagemode=none" ��http://ec.europa.eu/research/horizon2020/pdf/workshops/innovation_in_small_and_medium_enterprises/summary_reports_workshops_on_21_june_and_12_july_2011.pdf#view=fit&pagemode=none�.


�	Pokalbiai su 37 „Eurostars“ dalyviais, 17 nacionalinių MTTP įstaigų 10 šalių ir daugiau kaip 3000 „Eurostars“ svetainėje užsiregistravusių asmenų.


�	COM(2011) 808 galutinis, 2011 11 30.


�	COM(2011) 809 galutinis, 2011 11 30.


�	Suma orientacinė ir Mokslinių tyrimų ir inovacijų GD atveju priklausys nuo galutinės sumos pagal pirmiau minimą uždavinį ir (arba) temą.


�	OL C, p. [EESRK nuomonė]


�	COM(2010) 2020 final, 2010 m. kovo 3 d.


�	OL … [H2020 BP]


�	OL L 201, 2008 7 30, p. 58. 


�	COM(2011) 186, 2011 m. balandžio 8 d. 


�	OL L 124, 2003 5 20, p. 36.


�	OL … [H2020 SP]


�	COM(2010) 546 galutinis, 2010 m. spalio 6 d.


�	COM(2012) 392 final, 2012 m. liepos 17 d.


�	OL L 298, 2012 10 26, p. 1.


�	OL L 362, 2012 12 31, p. 1.


�	OL … [H2020 BP]


�	Suma orientacinė ir priklausys nuo galutinės sutartos sumos Mokslinių tyrimų ir inovacijų GD tikslui „Inovacijos MVĮ“ pagal „Pramonės pirmavimo“ 2 dalį, kurį galutinai patvirtins biudžeto valdymo institucija galutinėje finansinės teisės akto pasiūlymo pažymos versijoje.


�	OL L 292, 1996 11 15, p. 2.


�	OL L 136, 1999 5 31, p. 1.


�	VGV: veikla grindžiamas valdymas, VGB – veikla grindžiamas biudžeto sudarymas.


�	Kaip nurodyta Finansinio reglamento 49 straipsnio 6 dalies a arba b punkte.


�	Išsamią informaciją apie valdymo būdus ir nuorodas į Finansinį reglamentą galima rasti „BudgWeb“ svetainėje � HYPERLINK "http://www.cc.cec/budg/man/budgmanag/budgmanag_en.html" ��http://www.cc.cec/budg/man/budgmanag/budgmanag_en.html�.


�	Kaip nurodyta Finansinio reglamento 185 straipsnyje.


�	DA – diferencijuotieji asignavimai, NDA – nediferencijuotieji asignavimai.


�	ELPA – Europos laisvosios prekybos asociacija. .


�	Šalių kandidačių ir, kai taikoma, Vakarų Balkanų potencialių šalių kandidačių.


�	Sumos priklauso nuo susitarimo dėl biudžeto eilutės 08 02 02 03 finansinio programavimo.


�	Techninė ir (arba) administracinė pagalba ir išlaidos ES programoms ir (arba) priemonėms įgyvendinti (buvusios BA eilutės), taip pat netiesioginiams ir tiesioginiams moksliniams tyrimams atlikti.


�	Techninė ir (arba) administracinė pagalba ir išlaidos ES programoms ir (arba) priemonėms įgyvendinti (buvusios BA eilutės), taip pat netiesioginiams ir tiesioginiams moksliniams tyrimams atlikti.


�	CA – sutartininkas („Contract Agent“); LA – vietinis darbuotojas („Local Agent“); SNE – deleguotasis nacionalinis ekspertas („Seconded National Expert“). INT – per agentūrą įdarbintas darbuotojas („Intérimaire“); JED – jaunesnysis delegacijos ekspertas („Jeune Expert en Délégation“); .


�	Neviršijant ribos, nustatytos išorės personalui, finansuojamam iš veiklos asignavimų (buvusių BA eilučių).


�	Žr. Tarpinstitucinio susitarimo 19 ir 24 punktus.


�	Airija, Austrija, Belgija, Bulgarija, Čekija, Danija, Estija, Graikija, Ispanija, Italija, Kipras, Kroatija, Latvija, Lenkija, Lietuva, Malta, Nyderlandai, Portugalija, Prancūzija, Rumunija, Slovėnija, Suomija, Švedija, Vengrija ir Vokietija bei Islandija, Izraelis, Norvegija, Šveicarija ir Turkija.

